
„Ve al popoloj, krucigantaj siajn 
profetojn...* 


La historia justeco kaŭzis, ke la rekonstruo de la sende- 
penda Pola Regno estas por ĉiam ligita kun la nomo de la 
homo, kies animo aperis kaj formiĝis en la plej malhelaj 
tempoj kaj en la plej premegataj regionoj de nia Patrujo. 

Jozef Pilsudski naskiĝis la 5-an de decembro 1867 j en 
vilaĝo Zulowo de Swieciana distrikto, en Vilna regiono. 

Pri la infaneco Józef Piłsudski skribas mem: 

„Ĝi okazis en nobela bieneto en Litovujo, ĉirkaŭ dek jarojn 
post la ribelo. La impresoj de pendigemaj tribunaloj de Mu- 
ravjev estis ankoraŭ tiel freŝaj, ke la homoj tremis, vidante 
oficistan uniformon kaj iliaj vizaĝoj kuntiriĝis, kiam en la 
aero ektondris sonorileto, sciiganta pri la alveno de iu el re- 
prezentantoj de la moskva registaro. En tiu ĉi tempo mia pa- 
trino eltiradis iafoje el ia kaŝejo, al ŝi nur konata, kelkajn 
librojn, kiujn ŝi tralegis, lernigante al ni, infanoj, kelkajn 
ĉapitrojn parkere. Ili estis verkaĵoj de niaj profetoj. La 
sekreto, per kiu estis kovrataj tiuj ĉi momentoj, la ekscito de 
la patrino, transiĝanta la malgrandajn aŭskultantojn, la 
ŝanĝo de la dekoracio, kiu okazadis, se iu nebezonata ate- 
stanto okaze venis dum niaj familiaj konspiroj, ĉio ĉi resti- 
gis en nia memoro neforigeblajn impresojn...“ *). 

„Kaj ankoraŭ nun restis en mia memoro la psalmo: „Estos 
Polujo en la nomo de la Sinjoro...“, per kiu oni finis ĉiam 


1) Jozef Pilsudski. Pisma — Mowy — Rozkazy. Opa eldono. V. II. 
„Bibula“, paĝo 52. 


niajn sekretajn hejmajn kunvenojn...“ — aldonas en sia 
memorlibro Bronislaw, pli maljuna frato de Józef. 

Patro de la familio Piłsudski, ankaŭ Józef, iama ribela ko- 
misario en Żmudź, instruita agronomiisto, okupita per la ter- 
kultura mastrumado, per sociaj afero kaj scienca laboro, 
malmulte dediĉis sin al la familio. La infanojn edukadis 
ĉefe la patrino, sinjorino Marja, laŭ gepatra nomo Bille- 
wicz. Varma patriotino, forta, honesta kaj altspirita karakte- 
ro, Ŝi „ne penis eĉ kaŝi antaŭ ni la doloron kaj espertrompojn 
kaŭze de la ribelo, sed tute kontraŭe, ŝi edukadis nin, sub- 
strekante la neprecon de plua batalo kontraŭ la malamiko de 
la patrujo...“ — skribas Józef Piłsudski *). 


Komplezema, indulgema kaj samtempe postulema rilate 
al si mem kaj al la infanoj, ŝi estis en plenumado de siaj de- 
voj severa kaj pura, kiel diamento. Ŝi influis tre la infanojn 
kaj la kunestantaron. Marŝalo Piłsudski jam post multaj 
jaroj tiel diris pri tio: 

Kiam mi estas en disiĝo kun mi mem, kiam ĉiuj estas kon- 
traŭ mi, kiam ĉirkaŭe leviĝas huragano de indignoj kaj de 
riproĉoj, kiam la cirkonstancoj eĉ videble estas malamikaj 
al miaj intencoj — tiam mi demandas min mem, kiel ordo- 
nus al mi agi tiuokaze la patrino kaj mi faras tion, kion mi 
pensas esti ŝia verŝajna opinio, ŝia volo, malatentante jam 
ĉion ceteran... 

Sinjorino Pilsudska mortis (1884 j.) juna, apenaŭ kvardek 
du jaroj aĝa. Jam antaŭe granda brulego en Zulowo 1874 j., 
kiu detruis loĝdomon, ĉiujn konstruaĵojn kaj grandan par- 


1) Józef Piłsudski ibid., „kiel mi farĝis socialisto“, p. 4. Aliajn infor- 
mojn pri vivo de familio Pilsudski mi ĉerpas el rakontoj kaj leteroj de 
Bronislaw Pilsudski, el rememoroj de s-ino Marja Pilsudska, la unua 
edzino de la Marŝalo kaj el indikoj de s-ino Marja Paszkowska kaj de 
pli maljuna fratino de la Marŝalo, s-ino Zofja Kadenacowa. 

ton de arbaro, ruinigis riĉajn ĝis nun gesinjorojn Piłsudski 
kaj devigis ilin ekloĝi en Vilno. La filoj, edukataj ĝis nun 
hejme, eniris en ŝtatan gimnazion. Nur tie Jozef Pilsudski 
konatiĝis kun la martiro, pri kiu ĝis nun li sciis el legendo 
kaj poezio. Rusa pedagogio de Pobiedonoscev, aplikis ler- 
nejan sistemon, kiu, kiel martelo, frakasis malfortajn kara- 
kterojn. Kun speciala ĝuo oni aplikis ĝiajn metodojn en Po- 
lujo. La spionado, turmentado. premegado, subaĉeto, insti- 
gado al diboĉo kaj al drinkado — de unu flanko; de alia — 
la persekutado pro malbona rusa akcento, pro „ne sufiĉe 
grandrusa spirito“ en skribita ekzercaĵo, pro honesteco, pro 
pureco de la moroj... Senĉesaj atakoj je Polujo, abomeniga- 
do de ĝia pasinteco, mokado de malfeliĉa nuntempo — dolo- 
re vundis fieran animon de la knabeto, edukita laŭ roman- 
tika poezio kaj Plutarĥo. 

— Por mi tiuj ĉi rilatoj, tiu ĉi ĉiama timego, ĉiama men- 
sogo, estis io terura. Dum la tuta lerneja tempo mi treege 
suferis... Kaj eĉ longe poste, kiam dumsonĝe vizitadis min 
inkubo, ĝi prezentiĝis kiel rusa instruisto!... — ofte rememo- 
ris Józef Piłsudski. — La sento de deprimiteco, la sento de 
sklavulo, kiun oni povas ĉiumomente frakasi per piedo kiel 
vermon, kuŝis sur mia koro, kiel mueleja ŝtono *). 

Similaj sentoj ekregis por longa tempo tutan polan socion 
post sange kvietigita ribelo. Malespero, humiligo, senforteco 
disŝiras je pecetoj la polan animon. Ĝismorta bezono de 
kvietiĝo, nepreco pacigi la internan disiĝon kreas sovaĝajn 
teoriojn pri adaptado al la mallibereco. Oni diras fiere de 
profesora katedro kaj en gazetaro: „Por kio al ni estas bezo- 
nata la ŝtato! Aliaj estu ĝendarmoj, militistoj, policanoj, ofi- 
cistoj — ĉio, kio premas la vivon! Ni restos nobla nacio de 
kreantoj — komercistoj, terkulturistoj, industriistoj, me- 


1) Józef Piłsudski. Opa eldono, V. II, p. 6. 


tiistoj, scienculoj. artistoj... Ni gardu nur la moron, teron 
kaj lingvon!“ 

Oni laŭte mallaŭdis la antaŭajn provojn forĵeti la jugon. 
Oni publikigis la sendependecon malutila, danĝera revo. 
Kaj ĝi efektive fariĝis nur lumplena revo por tutaj genera- 
cioj, ĝi kaŝiĝis en mallaŭtaj preĝoj de virinoj, en sekretaj 
fantazioj de poetoj, en la sentemaj infanaj koroj... 

Kion tamen estis devinta fari en tiaj kondiĉoj kun sia fiera 
animo la juneta „Ziuk“? — Tiel nomis la gepatroj, gefra- 
toj kaj domanoj estontan Marŝalon de Pollando. Jam tiam li 
antaŭsentis duonkonscie, ke li neniam paciĝos kun malho- 
noro de la renegateco, ke li ne persistos la kelan atmosferon 
de mallibereco, mallumon de eterna regateco... Post tridek 
jaroj, kiel gvidanto de potenca revolucia movado, li skribas 
tiusencan leteron al Ignacy Daszynski. 

Oni devas do batali, sed batali unuope estas neeble, li pre- 
tigas do por si kunlaborantaron, fondante kune kun frato 
Bronistaw rondetojn por gelaboristoj kaj instruante ilin legi 
kaj skribi pole. En Vilno, kie estis malpermesate paroli pole 
sur la stratoj, ĝi estis krimo, punata per malliberejo kaj 
ekzilo. La fratoj agas tamen konforme al instruoj de la pa- 
trino, ke „nur tiu homo indas esti nomata homo, kiu havas 
certan konvinkon kaj kapablas konfesi ĝin per ago, malaten- 
tonte la rezultojn...“ *). 

Tamen por ne kaŭzi al la gepatroj persekutadon, la junu- 
loj eĉ kaŝas sin en sia agado antaŭ la proksimuloj. Baldaŭ en 
ilian klerigan rondetaron trapenetras ekblovoj de la socia- 
lismo, alportitaj de studentaro el Petersburg. „Se mi renkon- 
tiĝus en tiu tempo kun varsovia socialismo, malkaŝe neanta 
la naciecajn aferojn kaj kontraŭtstaranta la ribelan tradicion, 
mi estus tiel rezista je ĝia influo. ke kune kun tiuj ĉi laŭ mi 


1) Józef Pilsudski. Opa eldono, V. II, p. 5. 

nebezonataj aldonoj mi forjetus eć la socialistan ideon mem. 
La petersburg'a socialismo ne postulis tiun ĉi oferon kaj 
samtempe donis al mi certan gvidfadenon, certan mondkon- 
cepton... *) — skribas Pilsudski pri la influoj. Agordita fa- 
vore por la socialismo li forveturas en 1885 j. en Ĥarkov'an 
Universitaton, tie li renkontas sin kun grava revolucia mo- 
vado de „Nacia volo“. Li studas Marks'on kaj rusan revolu- 
cian literaturon, sed aliĝi al organizaĵo li ne volas. Malgraŭ 
granda juneco li kontraŭstaras aktualajn teoriojn en studan- 
taj rondetoj, li komprenas la malsamon de polaj aferoj, li 
revas pri fondo de socialista organizaĵo en patrolando. — 
Post malfermo de la Harkov'a Universitato kaŭze de stu- 
dentaj maltrankviloj li decidis reveni Vilnon, kaj sekve 
translokiĝi al Dorpat aŭ forveturi eksterlanden por plua stu- 
dado. En Ĥarkov li akiris ateston pri du finitaj semestroj de 
kuracista fakultato. Dumvojaĝe de Ĥarkov al Vilno li vizi- 
as Petersburg'on, kie lia pli maljuna frato Bronistaw studas 
en leĝoscienca fakultato de la Universitato. Tiutempe oni 
pretigis en Petersburg bombatencon je la caro Aleksandro 
III-a; implikitaj estas en ĝi vilnanoj: Łukasiewicz, Tytus 
Paszkowski kaj Bronistaw Pilsudski, en kies loĝejo Vladimir 
Uljanow (naskofrato de Lenin), unu el ĉefaj organizintoj de 
la atenco, presadis siajn alvokojn. La 20-an de marto oni 
arestis Józef'on Piłsudski en Vilno kaj transportis lin al Pe- 
tersburg la 1-an de aprilo (laŭ rusa stilo la 20-an de marto) 
1887 j. kaj malliberigis lin en Pietro-Pavlovskaja fortikaĵo, 
kie sidis jam Bronislaw kune kun aliaj kulpigatoj. Post kel- 
kaj monatoj oni permesis al ili intervidiĝi kun ĉagrenigita 
patro, kiu speciale alveturis, por ilin viziti kaj adiaŭi. Kvan- 
kam dum juĝado klariĝis, ka same kiel Bronislaw, simile 
ankaŭ Józef Pilsudski atestis nur al la revoluciistoj kolegajn 
servojn, ke al la partio „Nacia volo“ ili ne apartenis, ke ili 
1) Józef Pilsudski. Opa eldono, V. II, p. 5. 

mallaŭdis la teroron, ke ili opiniis la batalon por ŝanĝi la for- 
mon de regadsistemo en Rusujo interna afero de rusoj, ha- 


vanta duagradan signifon por Polujo — malĝraŭ tio oni 
kondamnis severe la du fratojn: Bronistaw estis punita je dek 
kvin jaroj de devigaj laboroj sur Saĥalin, Józef — je kvin 


jaroj de administracia ekzilo al Kireńsk *) en Orienta Sibe- 
rio. 

Dum la ekzilo Jozef Pilsudski ekkonas perfekte vivon de 
Ruslando, rusajn tipojn de plej diversaj sferoj kaj diver- 
sajn frakciojn de iliaj politikaj direktoj. Li ne estas ravita 
de ili. 

— Ili ĉiuj estas pli aŭ malpli kaŝitaj imperiistoj, senes- 
cepte la revoluciistoj. Elementa centralismo estas eco de tiuj 
ĉi intelektuloj, eterne sopirantaj al absoluteco... Inter ili estas 
multaj anarĥiistoj, sed mirinde — mi neniam rekontis repu- 
blikanojn... li diras pri ili. Li studas rusan literaturon kaj 
refoje li tralegas Marks'on. La abstrakta logiko de tiu ĉi 
scienculo kaj predikata de li regado de la materio super la 
homo, neniam konformis al la simpatioj kaj imagoj de Pił- 
sudski, sed li mem konfesas, ke la esplorado de ili fundamen- 
tigis lin en la socialismo. 

— „Mi komprenis tiam. ke ĝi ne estas nur ideo de noblaj 
homoj, revantaj pri feliĉigo de la homaro, sed ke ĝi fariĝas 
reala bezono de la grandega maso de laboranta popolo, ekde 
kultura kaj socia evolucio ebligas al ĝi kompreni principojn 
de la ideo. Kaj kiam mi konsideris la nacion, kun kiu ligis 
min ĉio ĝojiga kaj ĉio doloriga, ĉio en mi pensa - kaj senta- 
kapabla, mi konvinkiĝis, ke miaj infanaj revoj kaj fantazioj 
kuniĝas kun mia junula mondkoncepto. Socialisto en Polujo 
devas celadi sendependecon de la patrolando, kaj la sende- 


1) J. Pilsudski, ibid. V. II, p. 7. 

pendeco estas karakteriza kondićo de socialisma venko en 
Polujo“ *). 

La konsentigo de la teoria konsiderado kaj spertoj kun 
bezonoj de la nobla kaj Ĥeroa animo jam tiam faras lin tia, 
kia li restis por tuta vivo: „romantikulo de la celoj — pozi- 
tivulo de la rimedoj“. Li revenas patrolandon kun intenco 
fondi sendependecan socialistan partion — kreitaĵon tute 
novan, nekonatan en la historio de la socialismo. 

Vojaĝoj tra montoj kaj stepoj, longedaŭra estado en Sibe- 
rio, komence en Kireńsk (1888 j.), poste en Tunka (1890 j.), 
ofta ĉasado en ĝiaj neĉirkaŭireblaj arbaroj disvolvas en li 
eksterordinare viglan trafsenton de la spaco, memoron, kaj 
sentorganon pri la pejzaĝo, tiel bezonatan al estonta gvi- 
danto. 

En 1892 j. li estas jam en patrolando kaj trovas tie ko- 
mencitaĵojn de Pola Socialista Partio. En novembro 1892 j. 
okazis jam pariza kongreso de la delegitaro de polaj socia- 
listaj organizaĵoj, dum kiu oni decidis krei partion kun sen- 
dependeca politika programo. Oni devis nun disvolvi kaj 
prilabori la programon, plifortigi la organizaĵon. Pilsudski 
ne partoprenis la parizan kongreson, sed baldaŭ li renkontis 
sin kaj interkompreniĝis kun ĝiaj partoprenintoj en Vilno 
kaj Warszawa. 

Sub influo de Jozef Pilsudski la tuta vilna grupo, ariĝanta 
ĉirkaŭ Dominik Rymkiewicz, aliĝas al nova organizaĵo. So- 
mere 1893 j. okazas, sur Ponarskie — montoj, unua kunve- 
no de P. S. P., kiun partoprenas Józef Piłsudski, kaj dum la 
dua kunveno en Warszawa februare 1894 j. li estas jam 
elektita membro de Centra Laborista Komitato. 

De tiu tempo Jozef Pilsudski dediĉas sin al organizado 


1) „Pisma — Mowy — Rozkazy“. — Pri la afero de Bronislaw Pilsud- 
ski. V. I, p. 76. 

kaj disvolvo de P. S. P. kun tuta fervoro kaj kun $usta por 
li fera volo. Por multaj jaroj li farigas sendoma, sennoma 
konstruanto de la sendependeco de Pollando kaj defendanto 
de „senfortaj kaj premataj“. Persekutata kiel sovaĝa besto 
flanke de cara polico, li estas konata al amikoj kaj batalka- 
maradoj sub kaŝnomo „Wiktor“, kaj poste — „Mieczyslaw“. 
Li estas animo, kapo kaj mano de juna organizaĵo. Mi memo- 
ras lin tiutempe. Malkorpulenta, malhela brunharulo, rigar- 
danta kuraĝe kaj penetre per grizaj okuloj el-sub malhelaj 
densaj brovoj. Afabla en interrilatoj, gaja, sprita, malfiera 
li enportis ĉien multe da humoro kaj entuziasmo. Per sia 
ekzemplo li instruis kontraŭbatali malhelpojn, eĉ la malven- 
kojn kun sereneco, trankvilo kaj indeco. Junularo kaj labo- 
ristaro apoteozis lin: ,,Ziuk estis eksterordinare agrabla en 
ĉiuj rilatoj, li neniam malpacienciĝis, nek indignis, nek 
kriis, nek malesperis!...“ — diris pri li unu el plej proksimaj 
kunlaborantoj, Aleksander Sulkiewicz. En 1894 j. li fondas, 
gvidas, redaktas kaj disvastigas la „Robotnik“, unuan nele- 
ĝan gazeton sur teritorio de Pollando de - post 1863 j. El 
frazeologiaj nuboj unuafoje la programo de P. S. P. sur- 
paŝas vojon de daŭra, konstanta influo je la socio, kreas 
konstantan legantaron de siaj presaĵoj kaj atingas grandajn 
impresojn. La signifon de „Robotnik“ taksas ne nur la rusa 
registaro, sed ankaŭ malhonestaj fabrikposedantoj, kiujn 
mallaŭdas la gazeto. Inter laboristaro vekiĝas indeco kaj 
konscio de memforto: estas iu propra, al kiu ili povas 
plendi kaj kiu defendas ilin. Karakterize estas, ke Pił- 
sudski neniam uzadis argumenton, tiel popularan tiutempe 
inter socialistoj, tiun de „klasa malamo“. Sed li ofte 
parolis pri la honoro kaj libereco, pri la valoro de laboro. 
Sekvante paŝo post paŝo al malproksima stelo de decida ba- 
talo kun la okupantoj, li penas renaskigi en pola socio dor- 
metintan kuraĝon kaj memfidon. Sub lia influo la unuama- 

jaj demonstracioj transformiĝas malrapide en bataletojn 
kun militistaro kaj polico. Laborista junularo komencas revi 
pri la armiloj. 

— „Oni devas nepre reenkonduki en spiritan cirkuladon 
de nia nacio malestimon al subita kaj neatendata morto por 
superaj celoj!“ — parolis kaj skribis senĉese Józef Piłsudski. 

— ...Neniu konsentos morti por plialtigo de perlabora pa- 
go je 10 groŝoj... Estas nepre doni al homoj celon, kiu indas 
la oferojn! Ni volas sendependan Polujon, por ke ni povu tie 
aranĝi vivon pli bona kaj pli justa por ĉiuj!...“ — li ripetas 
aliloke. Sekreta presejo de „Robotnik“ estis unue kaŝita en 
Lipniszki de Oszmiana distrikto, de tie transportita al Vilno, 
kaj sekve al Łódź ĉe Wschodnia - strato nr. 19. Tie la 
22-an de februaro 1900 j. sub kaŝnomo de Dabrowski estis 
arestita Józef Piłsudski kune kun edzino Marja, laŭ gepatra 
nomo Koplewska, dum li kompostis 36-an numeron de „Ro- 
botnik“. Malliberigita en X-a Pavilono de Varsovia Cita- 
delo, sekve transportita al Petersburg en malsanulejon de 
s-kta Nikolao, li forkuris de tie la 13-an de majo 1901 j. kun 
helpo de Aleksander Sulkiewicz kaj de  hospitalestro, 
P. S. P.-ano, Wladyslaw Mazurkiewicz. Li forveturis por 
mallonga tempo al Londono, sed jam en 1902 j. li revenas 
patrolandon kaj ekloĝis por multaj jaroj en Krakow ĉe To- 
polowa-strato. El Krakow li faras oftajn ekskursojn al Re- 
ĝolando kaj ligas kontakton kun P. S. D. P. de Galicio, kies 
gvidanto estas Ignacy Daszynski. — Li influas la politikan 
emancipon de polaj socialistoj — el sub aŭstraj kaj germa- 
naj socialistoj. Li partoprenas internaciajn socialistajn kun- 
venojn, sed jam tiam li rimarkas erarojn de socialista takti- 
ko, bazita sur kredo „al ekonomia disvolviĝo de la historio 
malgraŭ la homa volo“. En batalo de „elementanoj“ kon- 
traŭ „konspiranoj“, kiu ardas inter polaj socialistoj, li kli- 
niĝas al „organizaĵo“. 

— „Nenio fariĝas mem!“ — li ripetas konstante. La sen- 
dependeco estas nek elpreĝebla, nek elparolebla, nek elŝa- 
krebla: oni devas esti preta pagi por ĝi per tributo de la 
sango!...“ *). 

Kiam eksplodis la japan-rusa milito li provas organizi re- 
ziston kontraŭ mobilizo. Sed de komenco li renkontas multajn 
kontraŭulojn — eĉ en la propra partio P. S. P. — ĉar „ne 
estas celo de sociala politiko okupi sin pri la militistaro kaj 
batali per la armiloj!“ Aliflanke kontraŭstaras lin ĉiuspecaj 
paciĝemuloj, kiuj publike ĵetas fulmotondrojn sur „la krimu- 
lojn, dezirantajn ripeti la furiozecon de la 63-a jaro“. La 
plimulto de la nacio restas pasiva kaj permesas forkonduki 
centojn da miloj de samlandanoj por buĉado en Manĝurio. 
Por krei iun aktivan reziston mankis mono, armiloj kaj 
konforma organizaĵo. Por ne pereigi la militan okazon, Jó- 
zef Pilsudski ĉirkaŭveturas tutan Pollandon kaj polajn ko- 
loniojn en Rusujo, turnas sin al bonstataj homoj, influaj, 
opiniataj kiel patriotoj, postulante de ili helpon kaj oferojn. 
Ĉie renkontas lin rifuzo, kaj unuloke eĉ... denunco. 

— „Mi revenis Krakovon rompita, preskaŭ malsana. Kie 
estas la Poloj el „Historiaj Kantoj“, el poezio de Mickie- 
wicz, Słowacki, Krasiński. La Kerooj kaj oferemuloj el- 
ravitaj de la patrino?... La flamaj, minacaj spiritoj, pretaj 
ekkapti armilojn je la unua sono de batalo por libereco?! Ĝi 
estis plej peza elreviĝo, kiun mi iam travivis!...“ — diris Jó- 
zef Pilsudski pri siaj tiutempaj spertoj. 

Malgraŭ tio, kiam la japana registaro pere de sia londona 
sendito turnas sin al Piłsudski kun invito al Tokio por 
pertrakti pri la pozicio de Polujo en kondukata milito kun 
Ruslando, li tuj forveturas kune kun Tytus Filipowicz tra 


1) Unua fojon mi aŭdis tiun ĉi lian opinion dum konspira kunveno 
ĉe s-ino Krakowowa en momento de eksplodo de japan-rusa milito. 

Ameriko kaj Trankvila Oceano en Malproksiman Orienton. 
En ĉefurbo de Japanujo, en parko Ueno, en ĉarma hoteleto 
Se-je-ken ili loĝas dum kelkaj semajnoj, pertraktante kun 
oficiroj de la stabo. Tamen samtempe kun Pilsudski alvenis 
Tokio'n filorusaj Poloj, kiuj akre kaj ĉiumaniere kantraŭ- 
staris la sendependecajn, ribelajn planojn de Pilsudski. 
Galiciaj konservativuloj en Vieno influas tiutempe la ja- 
panan ambasadorejon per malamika premo. Pilsudski ne 
atingas intencitan celon: li ricevas nek armilojn, nek mili- 
tistarajn instrukciistojn, nek iun ajn promeson de subteno. 
Li sukcesis nur atingi apartan tendaron por polaj militkap- 
titoj kaj plibonan traktadon de ili. 


Piłsudski revenas patrolandon kaj renkontas tutplenan 
mobilizon en Pola Reĝolando. Oni pelas dekojn de miloj de 
Poloj morti sur kampoj de Manĝurio por potenco de Pollan- 
daj tiranoj kaj por iliaj novaj konkiroj. Por savi la hono- 
ron de popolo antaŭ historio kaj por estontaj generacioj, 
por konservi bruletantajn ankoraŭ fajrerojn de la ribelo 
kontraŭ la mallibereco, Józef Piłsudski decidas fari lastan 
provon eltiri ĝin el pasiveco en tiel decidplena momento. 


La 13-an de novembro 1904 j. li organizas kun areto de 
partianoj sur Grzybowski-placo sangan demonstracion 
kontraŭ la mobilizo. ') Eĉ parto de P. S. P. estis kontraŭa 
al ĝi kaj la tuta paciĝema Polujo eksplodis morgaŭ per fre- 
neza indigno; ĝia gazetaro nomas la manifestantojn — ,,dun- 
gatoj de Anglujo kaj Japanujo“; en gazetaro kaj en preĝejoj 
komenciĝas varma agitado por „lojala mobilizo“. Rezulte 
amasoj de vilaĝanoj kaj laboristoj kun kanto „Kiu sin 
rekomendos en defendon al sia Sinjoro“ iris morti sur kampoj 


1) Bonega plenuminto de la tuta plano estis Józef Kwiatek, pseud. 
„Tadeusz“. 

de Malproksima Oriento... por plifortigi la potencon de 
Ruslando. 

Tiel komenciĝis la batalo de Jozef Pilsudski „kun Polujo 
por Polujo!“') Li havis kontraŭ si dum tiu batalo ne nur 
paciĝemulojn kaj naciajn demokratojn, sed ankaŭ Social- 
demokration de Pola Reĝolando kaj Litovujo, kaj eĉ parton 
de P. S. P. Tamen la sanga demonstracio sur Grzybowski- 
placo atingis gravan moralan rezulton. Ek-de 1863 j. oni 
unuafoje trapaŝis malfacilan linion, dividantan revojn kaj 
vortojn de decidaj tragikaj agoj. 

Tamen Pilsudski konvinkiĝis, ke estis tre malmultaj ka- 
pablaj homoj por tiu celo: Grzybowska demonstracio kaŭzis 
nenie plu kontraŭmobilizajn maltrankvilojn. Por entrepreni 
do iam ajn armitan batalon kontraŭ invadoj, oni devis eduki 
taŭgajn homojn, elserĉi kaj arigi karakterojn, kapablajn 
ne nur kuraĝe paroli, sinofere morti, sed pretaj forpuŝi 
faratan al Patrujo perforton kun armiloj en la mano. 

En Pollando simila tipo multnombre pereis dum pasintaj 
ribeloj, kaj de la 63-a jaro preskaŭ tute malaperis en daŭro 
de kvardekjara trankvilo. Pilsudski kun fera persisto celas 
ĝian renaskigon en tempospaco de dek jaroj, antaŭ Granda 
Milito, lerte profituzante ĉiam ŝanĝantajn sin politikajn kaj 
socialajn kondiĉojn. 

Kaŭze de la milita malvenko en 1905 j. en Ruslando eks- 
plodis revolucio... Polujo ne estas al ĝi preparita kaj tiras 
sin en „la vosto“ de pasiaj kaj kapricaj rusaj movadoj. Pił- 
sudski ne kredas al sukceso de rusa revolucio, ne kredas al 
ĝia ĝusta solvo de pola demando. Li tre bone konas rusojn, 
iliajn alcentrajn instinktojn kaj sociajn celadojn. 

— Ili deziros feliĉigi nin spite al nia volo!... — li argu- 
mentas. l 


+) „Józef Pilsudski“ de Dimitr Mereżkowskij. p. 9. Warszawa, 1920 j. 

Li opinias, ke sub ŝirmo de la revolucio poloj devas celi F 
kreadon de propra armita forto kaj ŝtata organizaĵo. Li 
asertas, ke per teroro kaj malgravaj senordaj superfaloj oni 
nenion profitos politike, ke oni devas nepre prepariĝi al 
ribelo okaze, se la rusa revolucio prokrastiĝos. Li sukcesas 
reorganizi malkapablan teknika-batalan organizaĵon, destini- 
tan komence al defendo de kunvenoj kaj manifestacioj, en 
Batalan Organizaĵon, en famajn „bekojn“, perfektigitajn kaj 
organizitajn laŭ militistara maniero. Ili do en daŭro de 
longa jaro, spite al tiutempa plimulto de P. S. P., ŝaktenas 
kaj maltrankviligas policon, militistaron, rusan oficistaron 
sur la tereno de Pola Reĝolando. En 1906 j. dum kunveno 
en Lwów Pilsudski defendas en belega, longa parolado la 
programon de iama P. S. P., sed li estas venkita en voĉdo- 
nado de plimulto de la delegitaro. Oni decidis malkleran 
rezolucion, profunde malfavoran al signaldiro de la sende- 
pendenco, kaj dum sekvanta kunveturo en Vieno la sende- 
pendeco de Pollando estas forstrekita el programo de P. S. P. 
En la partio sekvas disiĝo, kreiĝas „sendependeca Revolu- 
cia Frakcio“: la influoj de P. S. P. malfortiĝas. Semtempe 
la revolucia movado en Rusujo definitive aliformiĝas en 
konstitucian movadon. Revolucia Frakcio bojkotas elektojn 
al Dumo, sed alloga espero de plifaciligo, de ripozo post 
malfacilaj maltrankviloj kaj de pli bona sorto en estonteco 
altiras ĉiujn klasojn de pola socio al urno. 

Pilsudski ŝajne forlasis la revolucian agadon kaj transpor- 
tas sian laboron sur tute alian plataĵon konvinkita, ke la kon- 
kiraj, tutslavaj fluoj pligrandiĝos en konstitucia Ruslando, 
kio kaŭzos pli aŭ malpli frue batalon kun la najbaroj, li de- 
cidas tuj prepariĝi al estonta milito. Spertoj de la Batala 
Organizaĵo pruvis, ke per terora vojo oni povas turmenti la 
konkiran registaron, oni povas eĉ ĝin malfortigi, sed tamen 
neeble estas forigi ĝin de okupita tereno. Tion fari povas 

nur militistaro; nur sub ĝia defendo povas fondiĝi kaj agi 
Nacia Registaro, embriono de Sendependa Stato. 

Piłsudski decidis krei tian militistaron. Li organizas la 
lastan atakon en Bezdany (la 26-an de septembro 1908 j.) 
je imposta mono, transveturigata al rusa fisko en Petersburg 
konforme al vidpunkto, ke „la mono estas neleĝa kontribucio, 
ĉar pol-rusa milito, komencita de Kościuszko, daŭras ĝis la 
hodiaŭa tago. La jaroj 1830, 1846, 1863 estas nur ĝiaj gran- 
daj epizodoj.“ Por konkiritaj tie kelkdek miloj de rubloj li 
organizas unuajn instrukciistajn lernejojn kaj unuajn pafi- 
stajn organizaĵojn sur tereno de Malgranda Polujo. Japanaj 
oficiroj estas unuaj insruistoj en sekreta militistara lernejo 
eksterlande. Ĉar la Batala Organizaĵo de P. S. P. estis ta- 
men partia kaj klasa organizaĵo, tial por fari ĝin efektiva 
militistaro, oni devis tute ŝanĝi ĝin, kio okazis ne sen trage- 
diaj konfliktoj. Pilsudski estis devigita detrui per propraj ma- 
noj tion, kion li antaŭ nelonge kreis kun tiel granda amo kaj 
sindediĉo. Pilsudski mem donas tiutempe ekzemplon de in- 
tensa esplora laboro, dediĉas sin al militistara studado, sek- 
vigante post si multnombran vicon de junaj historiistoj kaj 
militistaraj teoriuloj. En tiuj prelegoj li senkompate neni- 
igas la danĝerajn legendojn: 

— „Germonoj, Francoj, Italoj, eĉ Rusoj diras kaj skribas 
multe pri nia kvazaŭa impulsiĝemo kaj batalemo. Ĝi flatas 
nin kaj ni volonte kredas al ĝi, ni eĉ subtenas ĝin per 
ekzemploj de niaj antaŭuloj, komencante de Sobieski kaj 
finante je Legionoj kaj je ribelo de 1863 j. En la infaneco, 
eĉ longe pli poste, mi kredis al ĝi, nun, post spertoj de 1905 j. 
mi tute ĝin ne vidas. Kontraŭe, ni senkondiĉe perdis la 
energion kaj ni devas denove lerni kuraĝecon kaj batalemon. 
Duonjarcenta paco, manko de propra armeo, teorio de orga- 
nika laboro, originala anarkismo de la groŝŝparemuloj, for- 
ĵetanta la neprecon de ŝtata organismo por la nacio, faris 

nin plej pacema socio de la mondo. Ni estas idealo de la 
pacifistoj! Estas vere, ke duomiliono de ni militservas 
senĉese, kaj pli ol miliono batalos kontraŭ si en okupaj ar- 
meoj, se okazos la milito, sed tio interesas nin tre malmulte. 
Kiam oni militservigas filon de pola familio, li tuj fariĝas 
fremda, detranĉita membro. Ĉie oni estas fieraj pri la mi- 
litisto, ĉe ni oni hontas la militiston. Kaj tiel estas inter 
vilaĝanoj, kiuj nomas longe reveninton „moskvano“, kiel 
ankaŭ inter inteligentularo, kiu rememoras la periodon de la 
militservo, kiel inkubon. Por ke la nacio povu venki sin en 
tiu sia malfavoro, devas krei propran militistaron, ĝi devas 
havi propran soldaton, sian amatan defendanton kaj ansta- 
taŭanton... Se ni ne kreos la militistaron kaj ne partoprenos 
la estontan militon de Aŭstrujo kun Ruslando, ni forstrekos 
nin mem el vicoj de vivantaj popoloj por longa tempo, eble 
por ĉiam. Oni malatentos nin en Eŭropo... La najbaroj ne- 
niigos nin, forprenos de ni la teron kaj malliberigos nin por 
eterna tempo...“ — li diras kaj skribas jam longe antaŭ la 
Granda Milito. 

Sed neniu kredis al ebleco de la milito. Nur la aŭstra anekso 
de Bosnio kaj Hercegovino kaj ligita kun ĝi malkontento 
en Rusujo ŝanceligis la kredon al eŭropa ekvilibro. En 1909 
jaro fondiĝas en Kraków „Militistara Kaso“ kaj en 1910 j. 
Aŭstrujo permesas fine leĝigi Pafistajn Asociojn, kiuj 
eliĝis el sekreta organizaĵo de Asocio de Aktiva Batalo. 
Fondiĝas Palistaj Taĉmentoj. Pola militista movado disva- 
stiĝas en Galicio per pli larĝa ondo, penetras en Reĝolandon, 
fondas siajn nestojn eksterlande: en Ruslando, Svisujo, Bel- 
gujo, Franclando — ĉie, kie trovas sin ariĝoj de pola studenta 
kaj laborista junularo. Kiel antaŭe rilate al rondetaro de 
P. S. P., simile ankaŭ nun Józef Piłsudski gardas kaj gvidas 
ĉiam la militistarajn organizaĵojn: li ĉirkaŭveturas, kunigas, 
ekzercigas sur kampoj kaj en tendaro, li instruas en lernejoj, 


kaj ĉefe li plivalorigas la spiriton, verkas kredon al propraj 
fortoj, li stimulas noblajn ambiciojn, starigas altideojn, sino- 
ferindajn celojn... Lin sekvas la amo, obeo, senlima fido... 
„Komandanto diris!… Komandanto deziras!... Komandanto 
ordonis!...“ — fariĝas sanktaj militistaj ordonoj. 

Sed ĉiam ĝi estas apenaŭ malgranda ero de la Nacio. La 
plimulto estas pasiva, ĉagrenanta kaŭze de ĉiutagaj aferoj, 
malkonfidema rilate al ĉiu „romantikeco“, kaj precipe al ri- 
bela romantikeco. 

— „Estas sencele ĵeti sin kun pioĉo al la suno! Oni devas 
esti ne tute prudenta, por revi pri la venko super tri plej 
grandaj potencoj de la mondo kun helpo de sportistoj, armi- 
taj per tri karabenoj!...“ oni mokadis en rondoj de la inte- 
ligentularo. 

Malgraŭ tio la pafista movado disvastiĝis. Antaŭ eksplo- 
do de la Granda Milito oni kalkulis dek mil pafistojn en Mal- 
granda Polujo. Sed kun mono kaj armiloj estis malbone. En 
la tago de mobilizo en 1914 j. Piłsudski havis en sia kaso 
entute 36.000 kronojn kaj kelkcentojn da „verdloj“ en ma- 
gazeno. Kun tiu havaĵo li elmarŝis konkiri la sendependecon 
de Polujo. Li kredis, ke militaj neprecoj, pola patriotismo, 
entuziasma kapableco kaj sinofero en decida momento — 
egaligos ĉiujn mankojn... 

La 6-an de aŭgusto 1914 j. laŭ ordono de Józef Pilsud- 
ski I-a „kadra“ kompanio, konsistanta duonnombre el ,,Pa- 
fistoj“, duonnombre el „taĉmentanoj“, entute 163 homoj, 
havanta 100 kronojn en kaso, 163 karabenojn kaj po 200 ŝar- 
ĝaĵoj por unu homo trapaŝis limon de rusa okupteritorio 
kaj komencis batalon kun la malamiko, reganta la du-trio- 
nojn de la teritorio de nia Patrujo. 

La 12-an de aŭgusto estis okupitaj Kielce de la pafista bata- 
liono kaj de la pelotono de Belin'aj ulanoj, sed post du tagoj 
la pafistoj, posedantaj neniun artilerion, estis devigitaj for- 


20 


lasi la urbon, bombardataj de divizia artilerio de Novikov. 
Komandanto Józef Piłsudski ne ĉeestis tiam en Kielce, ĉar 
aŭstra militistara estraro alvokis lin al Krakow. Li renkon- 
tis la malataŭenirantajn pafistojn apud Checiny; li ekhal- 
tis la revenon, disigis rusan postkuron apud Brzeziny kaj 
kondukis per Tumlin taĉmenton de ĉefo K. Sosnkowski, 
plifortigitan per alveninta el Krzeszowice taĉmento de Troja- 
nowski, por ĉirkaŭiri rusan militistaron. Rusoj forkuris pani- 
ke kaj Kielce estis reokupitaj jam por pli longa tempo. 

Tia estis la unua ekbrilo de granda milita talento de Mar- 
ŝalo Pilsudski. — Li suprenlevis kredon, amon kaj fidon de 
la pola militistaro al sia armeestro sur neniam auditajn 
altaĵojn, kaj tio fariĝis valorega garantio de estontaj venkoj. 

Laŭ planoj de Pilsudski tiumomente, kiam ekpaŝos la 
pola militistaro sur terenon de Reĝolando, en Warszawa de- 
vis formiĝi sekreta Nacia Registaro, kiel reprezentanto de 
sendependeca celado de Pollando kaj kiel konforma politika 
anstataŭanto de pola armita forto. Sed homoj, kiuj prenis 
sur sin la devon organizi Registaron, ne kuraĝis fari ĝin 
kaŭze de forta rusofila agordiĝo de Warszawa. Jozef Pil- 
sudski devis do preni sur siajn ŝultrojn ne nur organizon de 
pola militistaro kaj ĝian batalan gvidadon, sed ankaŭ la po- 
litikan reprezenton de sendependeca direkto, ĉar starigis 
ĉi tiun signaldiron nek Ĉefa Nacia Komitato en Krakow, nek 
Nacia Komitato en Parizo. La unua Komitato opiniis, ke 
Pollando povas renaskiĝi nur en kuniĝo kun Aŭstrujo, la 
dua — ke ĝi povas nur ekzisti kiel aŭtonomia parto de Rusa 
Imperio. Oni batalis do por la pensdirekto. Komandanto Pił- 
sudski ekde komenco postulis, kiel celon de sia partopreno en 
tutmonda milito la tujan kreon de sendependa Pola Ŝtato. 
Tiu lia malkaŝa pozicio suspektigis lin en aŭsraj okuloj kaj 
forigis lin, ne sen partopreno de polaj intrigantoj, de la 
komando super tutaĵo de la Legionoj. Tamen li arigis en 

komandata de si I-a brigado tiel multajn kapablajn, entre- 
prenemajn kaj noblajn unuulojn kaj inspiris ilin per tiel 
granda spirito de hardo, honoro kaj amo al Patrujo, ke la 
ideologio de la Brigado triumfe radiis je tutan polan socion, 
malgraŭ ĉiuj malhelpoj kaj persekutadoj. Samtempe dank 
al lerta batala gvidado sur la fronto Józef Piłsudski per nova 
gloro kovris polan armilaron. Liajn enterprenojn ĉiam ka- 
rakterizis: originala, neatandata manovro, surprizigo de 
kontraŭulo, neordinara rapideco de movoj, subita kaj obstina 
atako. Per propra ekzemplo de trankvila, persista kuraĝo li 
edukis tipon de soldato kaj oficiro kun altaj moralaj kaj mi- 
litistaj ecoj. 

— „Por fortigi la batalan linion sendu al ni tuj batalionon 
de (polaj) pafistoj, aŭ hungaran regimenton aŭ aŭstran di- 
vizion...“ — skribis germanaj generaloj al komandanto de 
la fronto. — „Kvin monatoj de sanga kaj malfacila laboro 
donis al ni gloron de unuagrada militistaro!“ — fiere tur- 
nas sin Pilsudski al soldatoj en ordono de la 3-a januaro 
1915 j. — „La jaro pasis. Vi kreis tiun tipon de la soldato, 
kiun ĝis nun ne konis ankoraŭ Pollando. Ne la bravureco, 
nek la soldata brilaĵeto formas nian esencan econ, sed la mi- 
rindega trankvilo kaj la ekvilibro en laboro, malgraŭ la mal- 
kelpoj!” — li ripetas en la ordono apud Ozar6w (la 6-an de 
aŭgusto 1915 j.). 

— „Ĉu post ni restos nur „maldaŭra virina ploro kaj lon- 
gaj, noktaj babiladoj de samlandanoj“ — pruvos la estonte- 
co. Nun ni havas trezoron por defendi, kiun ni sendiskute 
konkiris. La soldatoj de ĉiuj brigadoj en malfacilaj bataloj, 
per sangaj oferoj elŝiris de la malamika sorto tion, kion an- 
koraŭ ni ne posedis, elirinte militi — la honoron de pola sol- 
dato!“ — li diras en la ordono de la 6-a junio 1916 j. 

— „Sinjoroj, mi ne vidis malgajecon sur vizaĝoj de la 
soldatoj, mi ne aŭdis ĝemon! Mi vidis triumfon kaj fieron, 

ke ili estas polaj soldatoj, ke ili verŝas la sangon kaj per ĝi 
ili pruvas sian militistan servon!...“ — li rakontas en artiko- 
lo „Pri la valoro de Legiona soldato“. 

Preskaŭ dum duonjaro nek la militistoj, nek la legionaj 
oficiroj prenis iun soldatsalajron, nek havis uniformon, 
piedvestaĵon, armean veturilaron; ili suferis malsaton, mal- 
varmon, ekstreman mizeron... Ili toleris ĉion gaje kaj heroe, 
ĉar „La Komandanto malpermesis, kaj li scias, kion li 
faras!“ 

Aŭstroj opiniis tion esti ribelo kaj fine devigis la briga- 
don akcepti monon. La sufiĉe serioza sumo estis entute uzita 
por rekrutvarbado kaj por politika laboro kaj ekipado de 
novaj taĉmentoj. Sekve oni decidis, ke ĉiu oficiro, sen dife- 
renco de rango, ricevos po 100 kronoj monate, kaj restaĵo 
estas uzota por politika agado. La Komandanto mem dividis 
kun la soldatoj feliĉ-kaj malbonsorton, li enrigardadis en 
ĉiun detalon de ilia vivo, li ŝatis la soldatojn, kaj ili rekom- 
pencis lin per fanatika amo. Li manĝis el oficira protvazeto, 
restadis ĉiam sur fronto proksime de la unua tranĉea linio. 
Apud Laski li estis kontuzita en la kapon per peceto de ŝra- 
pnelo. Apud Kolki (Koszyszcze) rusa oficiro, militkaptita kaj 
kondukita en subteraĵon de la Komandanto, ne volis konfesi, 
ĉar li ne kredis, ke esploras lin Pilsudski, ke la estro de la 
Legionoj loĝas en malhela, malvasta kaverno, danĝere di- 
fektita per kanona pafaĵo. En decidaj momentoj, en lokoj 
precipe minacitaj, ekapero de la Komandanto kaŭzis entuzia- 
smon kaj vekis nevenkeblan energion; tute elĉerpitoj regajnis 
forton, malesperintoj rekomencis kredi... Malfortika ,,naz- 
skrapemulo“ en la manoj de la Komandanto fariĝis „fera 
soldato“, kiu mirigadis eĉ spertajn en granda milito fremd- 
landajn oficirojn. 

Sed estis malmulta areto de la Legionoj. Plimulto de la 
nacio, precipe en la unua periodo de la Granda Milito, kva- 

zaŭ senkonscia kaŭze de furiozanta ĉirkaŭe huragano, restis 
plu en mallibera pasiveco kaj konsterno. Por ĝin elŝiri el 
rigidiĝo, por ĝin altiri al agado, flamigi per ebleco de akiro 
de la libereco, Pilsudski sendis jam en novembro 1914 j. el 
Jakubowice Błotne, dudek kelkajn spertajn legionajn ofici- 
rojn al diversaj partoj de Polujo kun politikaj instrukcioj. 
Sub preteksto de rekrutvarbado ili kreis vastan, sekretan 
organizaĵon, kiu fariĝis komencitaĵo de glora en konsekven- 
coj P. O. W. (Polska Organizacja Wojskowa — Pola Mili- 
tistara Organizajo). 

Dume la milito disvolviĝis tiel, kiel iam revis pri ĝi Marŝalo 
Pilsudski, kiam li diris en februaro 1914 j. post prelego en 
Geografia Societo en Parizo: „Plej feliĉa estos por ni oka- 
zo, se Ruslandon venkos Germanujo, kaj Germanujon venkos 
Francujo!“ Unua duono de la deziro plenumiĝis: Germanujo 
venkis Ruslandon. En 1916 j. jam ne estis Moskvanoj en 
la limoj de Pollando, La Komandanto diris tiam al plej kon- 
fidindaj: 

— „Sur la teritorio de nia Patrujo ni havas nun jam nur 
du konkirintojn — alvenis tempo turni sin kontraŭ ili!“ 

En junio de la sama jaro li proponis sian eksiĝon de la 
komando de la I-a brigado, argumentante tion per tuta vico 
de kaŭzoj de militistara kaj politika naturo. La paŝo kaŭzis 
grandan impreson en la legionaj rondoj, kaj kiam la Ger- 
manoj translokigis krom tio la legionajn regimentojn sur 
sian fronton apud Baranowicze, en tuta lando komenciĝis 
granda, kontraŭ okupanoj direktita movado. Rezulte 
Aŭstrujo kaj Germanujo publikigis sendependecan dekreton 
de la 5-a de novembro 1916 j., kreis provizoran Ŝtatan Kon- 
silantaron, al kiu Józef Piłsudski estis invitita, kiel Ministro 
de la Milito. Sur tiu ĉi posteno Pilsudski lerte utiligis aŭstra- 
germanajn antagonismojn, sed siajn penadojn li direktis ĉefe 
por plifortigi kaj evoluigi la P. O. W.-on. Sub lia lerta 

gvidado la organizaĵo ĉirkaŭprenis tutan landon kaj atin- 
gis altan gradon de militistara eduko. En Warszawa estis 
8 batalionoj en momento de transdono de P. O. W. al dispo- 
no de Provizora Ŝtata Konsilantaro. Germanaj oficiroj, 
ĉeestantaj ĝeneralajn manovrojn de P. O. W., kie cetere 
Pilsudski montris al ili nur duonon de siaj „kadroj“, estis 
ravitaj kaj maltrankviligitaj kaŭze de la nova forto. Ili 
ekpostulis de la Konsilantaro, por ke ĝi enkorpigu ĝin en 
restaĵon de la Legionoj, ŝanĝitaj en helpan germanan militi- 
staron sub nomo de Wehrmacht'). 

Dume Rusujo malfortiĝis kaj disfaliĝadis ĉiam pli multe, 
Pilsudski decidis malkaŝe direkti sian politikon kontraŭ la 
okupantoj kaj provis jam tiam interkompreniĝi kun la Ŝta- 
toj de Antanto, malgraŭ, ke ili ankoraŭ kredis al Rusujo. 
Nur rusa revolucio ŝanĝis iomete tiujn ĉi ŝtatojn rilate al Po- 
lujo. Pola militistaro, kreita sur rusa fronto el polaj taĉmen- 
toj de moskva armeo, proklamis la 17-an de junio 1917 j. 
Piłsudski'n sia spirita armeestro. En P. O. W.-aj sferoj oni 
konsideris fervore la manierojn transveturigi Piłsudski'n kaj 
Sosnkowski'n al kelkdekmila armeo de Dowbor-Mu$nicki, 
arigita apud Bobrujsk kaj bone provizita per armiloj kaj 
municio. Oni projektis uzon de aeroplanoj, sed, ĉu dank* al 
mallertaj preparoj Germanoj eksciis pri ili, ĉu eble ili volis 
definitive malebligi ekaperon de Pitsudski sur ĉefa posteno 
de malamika por ili militistaro, sufiĉas diri, ke ili antaŭ ĉio 
postulis ĵuron de la Legionoj, post kiu devis sekvi deviga re- 
krutvarbado, ĉar la varba agado de Ĉ. N. K. malsukcesis 
dank'al energia kontraŭagado de P. O. W. — Dume la Ŝta- 
ta Konsilantaro la 3-an de julic decidis ĵurigi la Legionojn 


1) Kelkajn jarojn poste, post Versaille'a Traktato, la germanoj profitu- 
zis la modelon de malamata kaj persekutata de ili P. O. W. por siaj 
sekretaj organizaĵoj militistaraj. 

je „frateco de armilaro kaj fidela servo“ kun armeoj de 
Germanujo kaj Aŭstrio-Hungarujo. Pilsudski kontraŭstaris 
la ĵuron de la Legionoj kaj eksiĝis el la Ŝtata Konsilantaro. 
Legionanoj rifuzis la ĵuron. Super la kapo de Pilsudski an- 
taŭeniris jam ombro de malliberejo. Tamen li ne volis allasi 
al malkaŝa batalo. Kiam kelkajn tagojn antaŭ la 9-a de ju- 
nio (limtempo de la ĵuro) vemis delegitaro de oficiroj de ia 
I-a brigado al la Komandanto kun peto permesi al ili kun 
armiloj en la mano kontraŭstari la minacantan al la Le- 
gionoj internigon en tendaro de militkaptitoj, li diris severe: 

— „Ankoraŭ ne venis tempo! La momento estas malkon- 
vena. La nacio, turmentita per rekvizicioj, malsata, timigita 
per revenĝoj, ne ribelos, ne subtenos vin. Eble ie-tie ribelos 
iu speciale rabita vilaĝo, iu speciale maljuste traktita urbeto, 
sed la tutaĵo jam kutimis al novaj sinjoroj, al nova malli- 
bereco... Ribelos P. O. W.-anoj, sed la Germanoj dispremos 
vin kaj ilin... Nun, kiam ili militgajnis kun Rusujo, ili ne 
bezonas nin, ili volas liberiĝi de ni... Kaj ne nur de la Le- 
gionoj, sed de tuta pola afero... Via ribelo estus preteksto por 
ruinigi tutan landon... Oni agus kun ni, kiel kun Belgujo, 
pli malbone, ol kun Belgujo... Ĉar en Belgujo pafis kaj de- 
fendis sin virinoj kaj infanoj, kaj ĉe ni neniu defendos sin... 
Mi ne povas doni al vi mian permeson, kontraŭe: mi postu- 
las, por ke vi ne defendu sin... Mi estas soldato, mi kompre- 
nas Vin kaj malfacile estas por mi doni al Vi tiun ĉi ordo- 
non, sed... vi iris sur batalkampon morti por Patrujo, nun 
vi iru por ĝi en malliberejon...“ 

Li aldonis nenion pli, sed tiuj, kiuj konis lin, sciis bone, 
kiel li agos. 

— „Mi havis tiam nenion por gajni, nur mian propran 
morton. Dum momento mi hezitis, ĉu mi ne entreprenu 
la agadon kun armiloj en la mano. Tamen mi decidis, 
ke tiam ankoraŭ ne estis konvena tempo, ke la batalo 


26 


estus senespera, pro kiu estus respondeca tuta socio. 
Dum momento mi pensis, ĉu mi ne akceptu sekvantan meto- 
don: sur tereno de aŭstra okupo mi pensis pri ekokupo de 
Deblin kun armiloj en la mano kaj pri ĝia posedado ĝis de- 
vigo al novaj pertraktoj. Manko de miaj plej certaj regi- 
mentoj en Deblin'a ĉirkauaĵo kaŭzis, ke mi forĵetis la pla- 
non. Mi havis decidon veturi en Ruslandon kaj mi preparis 
eĉ al mi la vojon. Sed la honoro de armeestro ree ekhaltis 


min. Mi skribis tian leteron al Beseler, ke mi volas parto- 
preni sorton de miaj internigitaj soldatoj... *). 

Antaŭ ol la letero alvenis al manoj de Beseler, Pilsudski 
estis kaptita de Germanoj kaj veturigita en Magdeburgon la 
22-an de julio 1917 j. kune kun sia fidela kunlaboranto, stab- 
ĉefo, K. Sosnkowski. La aresto estis plirapidigita dank'al 
publika sinturno de kelkaj samlandaninoj en gazetoj al ger- 
mana registaro pri aresto de Pilsudski. En Magdeburgo, tu- 
te sola, senigita de gazetoj kaj de ĉia kontakto kun ekstera 
mondo, Pilsudski sidis pli ol unu jaron. Plena malvenko de 
Germanujo kaj ligita kun ĝi revolucio liberigis lin de tie. 

En Magdeburgo skribis La Komandanto unu el siaj plej 
belaj libroj „Miaj unuaj bataloj“, li multe suferis kaj pri- 
pensis. Konstanta danĝero minacis Lian vivon, li estis subi- 
gita al malfavora sorto de senkompata malamiko, sed Lia 
ombro el muroj de prusa malliberejo kuŝigis nerompeblan 
baron al ĉiuj pacemaj german-polaj intencoj. „Pola sendan- 
kemeco“ kaŭzis al la okupantoj multajn dolorajn sortobatojn 
en plej gravaj momentoj. Energia agado de P. O. W. en 
Ukrainujo kaj Blankrusujo en malantaŭo de germana ar- 
meo, kaj mobilizo de P. O. W. en Reĝolando dum la Ger- 
manoj preparis „duan Marnon“, malliberigas germanajn 


1) Krakov'a parolado, 5.VIII.1922., citita laŭ libro de Jan Starzew- 
ski: „Józef Pilsudski“, p. 161. 


fortojn en Pollando. Somere 1918 j. legionaj politikistoj ve- 
turas en Rusujon por interkompreniĝi kun generalo La- 
vergne, ĉefo de franca militistara misio. En aŭstra armeo sur 
itala fronto komenciĝas rapida disfalo de disciplino; regi- 
mentoj de „maruderoj“, nomataj „verdaj“, en kiuj sufiĉe 
grandan rolon ludas legionanoj, enkorpigitaj en aŭstran ar- 
meon, — arope foriras hejmen de batala linio. Post rompi- 
ĝo de Bulgarujo kaj post malvenko de Germanujo la 31-an 
de oktobro 1918 j. P. O. W. kune kun estintaj legionanoj 
senarmigas aŭstran militistaron en Galicio kaj Cieszyn'a Si- 
lezio, ekposedas fortikaĵojn, okupas militistarajn magaze- 
nojn, kio permesas krei polan armeon. En unuaj tagoj de 
novembro P.O.W. faris la samon en Lublin kaj aliaj urboj, 
okupitaj de Aŭstroj. La 6-an de novembro fondiĝas en Lub- 
lin unua Registaro de Sendependa Pola Respubliko. Sed en 
Warszawa kaj sur maldekstra bordo de Wisła ankoraŭ regas 
la Germanoj, la socio ankoraŭ hezitas — la Ŝtata Konsilan- 
taro dispelas kabineton de Świerzyński, kiu faras nekuraĝan 
paŝon por sendependiĝi de Germanoj. Rydz-Smigly sendas 
el Lublin rajtigitojn kun ordono komenci armitan batalon 
kontraŭ Germanoj sur stratoj de Warszawa. En tuta lando 
estas neatendita ekscito kaj maldiscipliniĝo, minacanta iumo- 
mente transformiĝi en hejman militon... La apero de Pilsud- 
ski en Warszawa la 11-an de novembro 1918 trankviligas 
la senordon. Ĉiuj okuloj kaj ĉiuj koroj turnas sin al li kun 
espero kaj kredo. La Ŝtata konsilantaro transdonas al li la 
regadon. Li estas aprobita de ĉiuj kiel Ŝtatestro kun diktato- 
ra povo. Li sendas tuj deklaracion al ĉiuj Ŝtatoj de Eŭropo 
kaj Ameriko pri la ekstariĝo de Pola Respubliko kaj petas 
respekti ĝiajn limojn kaj ĝian suverenecon. Tiu fakto hal- 
tigas elsendon de okupa franca, angla kaj itala armeoj al 
Polujo, kio influus fatale la ekonomian kaj politikan re- 

konstruon de Pola Ŝtato, malpliigus niajn limojn ĝis la Cur- 
zon'a linio kaj ŝarĝus ĝin per grandegaj elspezoj. Józef Pił- 
sudski kun helpo de siaj malgrandaj fortoj kaj per lerta ilia 
apliko efektivigas malarmigon de 50.000 Germanoj, kiuj me- 
tas la armilojn kaj sen batalo forlasas Reĝolandon, kredante 
al vorto de Pitsudski, kiun ili konas de batalkampoj, ke li 
permesos al ili foriri trankvile patrujon. Piłsudski postulas, 
ke la grandega, kelkcentmila germana armeo el Ukrainujo 
ne transiru polan terenon, sed ke ĝi ĉirkaŭiru ĝin per fervo- 
joj tra Blankrusujo kaj Litovujo. La Germanoj konsentas, 
sed perfide ili atakas distrikton Lomza, rabante kaj morti- 
gante loĝantaron. Piłsudski ordonas al P. O. W.-anoj kon- 
traŭbatali kaj minacas al Germanoj per revenĝoj. Apud 
Biala Siedlecka okazas neegala batalo, kelkcent P. O. 
W.-anoj mortfalas, sed la Germanoj cedas... En Warszawa 
Pilsudski penas krei Registaron, konsistantan el reprezentan- 
toj de ĉiuj okupitaj landpartoj kaj de ĉiuj polaj sociklasoj. 
Li dediĉas tutan sian potencan influon kaj neordinaran in- 
telekton al ideo de kuniĝo de disigita popolo en la krea la- 
boro de Ŝtata konstruado. 

Jen kion li diras mem pri siaj penadoj: 

— „Estante ankoraŭ en Magdeburgo mi penis prikalkuli 
ĉiujn eblecojn, ligitajn kun la rezultoj de la milito. Okaze, 
se malgajnus Germanujo, mi atendis, ke Polujo estos ĉir- 
kaŭota ĉiuflanke de landoj kaj Ŝtatoj, troviĝantaj en ĥaosa 
stato kaj en serĉado de novaj vojoj por publika vivo. Tiuo- 
kaze, mi pensis, ĉio dependos de tio, kiu kapablos unua aran- 
ĝi sian domon tiel, ke ĝi estu komforta kaj trankvila loko 
de ripozo kaj paca laborado por homoj, lacigitaj de jarlon- 
ga milito kaj interna ĥaoso, sed tio estis povebla nur en laŭ- 
leĝaj cirkonstancoj, liberaj de la individua ĉu ara despo- 
tismo. 

Tial, kiam mi ekstaris sur pola tero kaj la sorto metis en 
miajn manojn la gvidadon de direktilo de pola ŝipo, mi 
decidis tuj ekprovi antaŭeniĝi rilate al ĉiuj de Centra kaj 
Orienta Eŭropo en ŝtata konstruado inter universala ĥaoso. 
Sed oni devis rapidi ne nur pro ĉirkaŭantaro de Polujo. In- 
terne estis sufiĉa Ĥaoso — verdire ĝi eĉ terurigis min. Dum 
kelkaj unuaj semajnoj mi ne renkontis eĉ unu homon, gru- 
pon aŭ partion, kiun ne ekregus escepta grandecmanio. La 
jesado: mi aŭ ni kaj la nacio konsistigas la samon — ne for- 
lasis buŝojn; ĉiu ripetis ĝin, ĉiu aspiregis reprezenti Pollan- 
don ekstere kaj interne. Ni estas, laŭ mi, tiel trasorbiĝintaj 
per la ĥaoso, ke la natura disvolviĝo devis konduki ne al le- 
ĝa sinregado, pri kiu mi revis en Magdeburgo, sed al fortaj 
internaj interpuŝoj kaj al regado de grupa aŭ partia arbi- 
treco. 

Mi koncetrigis do ĉiujn miajn penadojn por kunvoki le- 
ĝodonan sejmon, kiel unuan ekzemplon por fiksi leĝan sin- 
regadon en la lando. Mi devas al mi atribui, ke ĉion, kio 
dependis de mi, kaj dependis tiam tre multe, mi faris, por 
laŭeble plirapidigi la unuan paŝon. Al unua ministraro de 
s-o Moraczewski mi starigis kondiĉon prilabori kaj publikigi 
en daŭro de kelkaj semajnoj elektan ordoregularon al Sej- 
mo kaj mi rememorigis ĉiutage pri plenumo de la kondiĉo. 
Al dua ministraro de s-o Paderewski mi starigis la kondiĉon 
kunvoki Sejmon ankaŭ en kelksemajna templimo... Kaj an- 
koraŭ nun, kiam dujara vivo de Pollando en multaj oka- 
zoj trompis miajn solecajn revojn kaj magdeburgajn medi- 
tadojn, mi agrable rememoras, ke la unua paŝo — la kunvo- 
ko de la leĝodona Sejmo por prilabori konstitucion — estis 
farita en Pollando tute konforme al miaj malliberejaj pri- 
kalkuloj, superante tiurilate ĉiujn najbarojn kaj farante sur- 
prizon al ĉiuj malamikoj de Polujo. 

Tial mi konfesos sincere, ke mi estis fiera komence de fe- 

bruaro 1919 j., kiam, rompinte milajn malhelpojn kaj for 
tan internan kontraüstaron, mi povis enmanigi la regadon 
al la Sejmo de renaskiĝinta Pollando“ *). 

Tiutempaj sociaj kaj politikaj kondiĉoj estis terurigaj en 
Polujo. La lando estis ruinigita, detruita per la milito, mal- 
satigita... Fabrikoj malfunkcias, senigitaj de maŝinoj, cent- 
miloj de senlaboruloj... Cirkulas fremda mono... Malplena 
fisko... Lwów kaj tuta Orienta Galicio flamegas en fratmur- 
da batalo kun Rutenoj; norde Litovoj baj „bolŝevikoj“ oku- 
pas polan teron, sude atakas ĝin Ĉeĥoj... Kaj en Warszawa 
ekfuriozis ĉiuj hejmaj malecoj kaj pasioj, edukitaj de long- 
jara mallibereco... Intrigoj, malpacoj, ruzoj, sovaĝa ludo de 
ambicioj kaj profitemoj... Aroj de timemuloj kaj malsaĝu- 
loj organizas mitingojn, procesiojn, demonstraciojn, ripro- 
ĉante al Pilsudski pri ĉiuj malfeliĉoj, kiuj falas sur la Pa- 
trujon. Tri okupitaj landpartoj, disigitaj dum 150 jaroj, 
traktante unu la alian kiel alilandajn potencojn, malobeas 
al ordonoj de centra registaro, propagandas malpagen de la 
impostoj. Malobeo al „tia registaro“, simile al antaŭaj nobe- 
laraj konfederacioj, fariĝas populara politika signaldiro... 
Ĉiam oni parolas pri la defendo de kvazaŭaj „rajtoj“ — raj- 
toj, kiuj ne ekzistas ankoraü!... 

Sed kredo al homo, kredo, ke sur la fundo de la plej mal- 
nobla animo vivas certa devosento rilate al socio kaj Pa- 
trujo, ke tiu limo de egoismo kaj malsaĝeco estas trovebla 
kaj antaŭ cio serĉinda — ĝi vivis en Pilsudski ankoraŭ tiel 
forte, ke li kontraŭstaris la aplikon de ĉiuj perfortaj rimedoj, 
devigaj rilate al obstinaj intrigantoj, eĉ al atencantoj, — la 
aplikon de rimedoj, postulataj de homoj el lia ĉirkaŭantaro. 


1) Aŭtografo, enskribita en memorlibro de klubo de Parlamentaj Ra- 
portantoj la 19.I.1921 j. Citite laŭ artikolo de A. Anusz: „Vetkuro de 
la laŭleĝeco“, Gazeta Polska, Nr. 325, 28.X1.1931. 

Li alvokas militservi la P. O. W.-anojn, alvenis 

je lia alvoko el tuta lando en nombro de 50.000 kaj kiuj 
kreis fundamenton de estonta pola armeo. Tuj ili estis sen- 
ditaj al ĉiuj frontoj, sed ĉefe al Lwów. *). 

Li proklamis moralan amnestion, reciprokan ' kulppardo- 
non, forgeson de riproĉoj. Li mem donis ekzemplojn, li alvo- 
kis kunlabori siajn malkaŝajn ĝis nelonge malamikojn, sur 
altaj postenoj li nomigis eĉ tiujn, kiuj penis mortigi lin, sed 
li vidu nur ĉe ili penton kaj kapablecon labori. Li fiere kaj 
silente malatentis la mensogojn de abomenindaj kalumnian- 
toj, paskvilojn, akuzojn, intrigojn de ambiciaj „malgrande- 
guloj“, certa, ke la vero venkos. Li persekutis neniun, li eĉ 
ne respondis je falsaj akuzoj, pli vere li respondadis... per 
agoj. Kiam en Warszawa oni bruegis pro la indigno, ke li ne 
sendis helpon al sieĝita Lwów, li silentis, kvankam jam de- 
longe li sendis tien du-trionojn de armitaj fortoj, kiujn li 
posedis, li silentis por bono de sukceso, kiu postulis la sekre- 
ton. Kiam en malamikaj por li gazetoj kaj sur mitingoj oni 
riproĉis lin, ke li ne zorgas pri la provincoj Poznan kaj Po- 
meranio, li sendis sekrete jam multe pli frue siajn fidindajn 
homojn al Gdansk kaj Silezio, kien ili estis devigataj pene- 
tri tra germanajn limojn kun falsaj atestoj kaj kun celo es- 
plori tie afersituacion kaj veki kuraĝon kaj spiriton?). La 
historio iam malkaśigos ĉion ĉi. 

Pri si mem Pilsudski parolis naniam antaŭe. Modesta, si- 
lentema, trolaboranta de mateno ĝis nokto, li vivis solece en 
trankvila Belvedero. Li forveturis nur tiuokaze, se bezonis 
tion la Respubliko. Kiel kondiĉon konservi la sendependecon 
li proklamis la „vetkuron de laboro“. Per tiu signaldiro li 


1) J. Pilsudski. „Pisma — Mowy — Rozkazy“. V. VI, str. 148. La de- 
fendo de Lwów. 


2) Mi estis unu el la fidindaj senditoj. 

altiris la plej “bonajn homojn. Li rifuzis al si ĉiun distron — 
kaj ripozon. Dank'al la streĉoplena laboro, kiun li postulis 
ankaŭ de la ĉirkaŭantaro, li sukcesis eldoni kaj efektivigi tu- 
tan vicon de tre saĝaj, celkonsciaj ordonoj, kiuj feliĉe el- 
kondukis la landon el la Ĥaoso, minacanta al ĝi per disigo; 
kelkfoje li forigis hejman militon, savis minacitan sendepen- 
decon. Li efektivigis elekton al Konstitucia Sejmo kaj al ĝi, 
simile al Vaŝington, li transdonis sian diktatoran regofor- 
ton. La Sejmo elektis lin unuvoĉe Ŝtatestro. Sur tiu posteno 
li disvastigis kaj firmigis limojn de la ŝtato. Tiurilate li ce- 
dis antaŭ neniu danĝero, nek submetiĝis al fremdlanda aŭ 
hejma minaco. Li deprenis de „bolŝevikoj“ Litovujon, mal- 
graŭ, ke kontraŭ tio protestis angla sendito, malgraŭ, ke mal- 
favore rigardis tion Francujo kaj furioziĝis Germanujo, kiu 
celis senperan kontakton kun Sovjetlando kaj ĉirkaŭi nin de- 
norde. Li malatentis timeman kriegon de parto de propra so- 
cio, antaŭ kiu li iufoje cedis en aliaj okazoj, por ke ĝi povu 
praktike konvinkiĝi pri siaj eraroj kaj malrapide lerni kon- 
sideri kaj regi. Li plu restis edukanto de sia nacio, kiel iam 
en tagoj de la mallibereco!... 

Ŝajnis, ke pasis la plej denĝeraj tempoj, ke Polujo eniras 
periodon de fruktodona kaj abundplena kreado. Sed la na- 
turaj fiecoj de Poloj, pligrandigitaj ankoraŭ per longedaŭra 
premado de la mallibereco, plifortiĝis tiutempe. Pli bona, 
pli nobla parto de la nacio, kiu partoprenis la batalon por 
la sendependeco, estis ekstereme turmentita per la manko 
kaj elĉerpita kaŭze de la fortostreĉo. La regadon ekokupis 
tiuj, kiuj gardis sin „por la nacio“: profitegemuloj, karieru- 
loj, Rerooj de diversspeca perlaboro, ambiciaj nululoj kaj 
iliaj servistoj, dungeblaj verkistaĉoj, korupteblaj deputatoj, 
fieraj aventuristoj. Cetera nacio, okupita per la sanigo de 
ekonomiaj kaj sociaj vundoj, kaŭzitaj de la okupacio kaj 
senĉesaj militoj — falis en profundan apation... Sur tiu fono 

estiĝis dolora batalo de malnobleco kaj egoismo kontraŭ no- 
bleco kaj oferemo, kies personiĝo estis Pilsudski... Tuta ondo 
de kreskanta kotaĵo atakis lin, kiel malamikan por ili simbo- 
lon. Estis neniu kalumnio, kiun oni ne riproĉus al li sekrete 
aŭ malkaŝe, estis neniu krimo, pri kiu oni ne kulpigus lin, 
eĉ inkluzive pri la „perfido al la Patrujo“, pri la interkom- 
preniĝo kun malamiko kaj pri la ordinara „ŝtelo de la reĝ- 
insignoj“. Okazadis eĉ ridindaĵoj, ke sur la bazaro de 
Warszawa laboreme turniĝis homoj inter aĉetantoj, disvasti- 
gante, ke „Pilsudski estas kulpa, ke la pano kaj la salo pli- 
kariĝis, ĉar li permesas tion“. Pilsudski silentis, okupita per 
realigo de siaj grandiozaj planoj. Li revis pri la reveno al 
tradicio de la Jagiellona epoko, kiam Polujo celis krei fede- 
racion de Litovujo, Rutenujo kaj Krono. Li komprenis, ke 
nur Pollando, federacigita kun najbaraj popoloj, sur bazo 
de nuntempa demokratio, — povas efike kontraŭstari rekon- 
kirajn atencojn je ĝia ekzistado. Li deziregis samtempe do- 
ni grandan celon al renaskiĝinta Pola Stato. Ĉar „bolŝevika“ 
Rusujo koncentrigis sian armeon apud limo kaj malkaŝis la 
intencon ataki „burĝan“ Pollandon por kuniĝi kun „komuni- 
sta“ Germanujo, Pilsudski decidis anticipi la invadon, ĥaosi- 
gi kaj senplanigi la malamikojn. — Kijeva militiro, sukcese 
realigita, celis frakasi rusajn sudajn fortojn, kiuj minacis al 
niaj naftejoj, sen kiuj la defendmilito estus treege malfacila; 
sekve ĝi celis malebligi eksplodon de „bolŝevika“ ribelo en 
Orienta Galicio, diligente ekscitata de Moskvanoj en la ar- 
daĵo de ĵus pasinta pola-ukraina milito. Dank'al transdono 
de Kijev kaj de konkirita lando al ukrainaj sendependuloj 
la militiro devis ligi unuajn nodojn de firma politika ami- 
keco inter estontaj liganoj — Pollando kaj Ukrainujo.'). 


1) Dank' al la samaj kaŭzoj Pilsudski redonis al Latvoj Dinaburgon 
kun ĉirkaŭaĵoj, konkiritan en 1919 j. de Rydz-Smigly. 


Du 


La du unuaj celoj estis atingitaj, la tria malsukcesis, ĉar 
la Ukrainoj estis ankoraŭ tro malfortaj por memstare orga- 
nizi la ŝtaton, kaj Polujo tiam ne estis tiel forta, por helpi 
ilin efike en tio. Nia armeo estis devigita forlasi Kijevon 
kaŭze de la premo de plinombra norda malamika forto, mi- 
nacanta per detranĉo. Timemaj kaj malkapablaj generaloj, 
estrantaj atakitan flankon de nia armeo, cedis tiel rapide kaj 
mallerte, ke en la militistaro estiĝis paniko, Demoralizon en 
la militistaro subtenis ankoraŭ abomena, kalumnia gazetaro, 
kiu en la malamo al Piłsudski, malzorgante la sorton de la 
Patrujo, malfortigis fidon al la Ĉefa Gvidanto en gazetoj 
kaj flugfolioj, multnombre disĵetataj inter soldatoj. Politi- 
kuloj de tiu ĉi frakcio ĝuste jam prepariĝis forlasi Warsza- 
wa'n, al kies pordegoj proksimiĝis „bolŝevikaj“ bandoj, ili 
prepariĝis redoni Pollandon por la rabado de la invadinto, 
por mem savi sian multvaloran vivon kaj havaĵon en provin- 
co Poznan sub ŝirmo de Germanoj kaj... Versaille'a traktato. 
En Spa jam estis faritaj enkondukaj kontraktoj pri la mal- 
pliigo de Pollandaj limoj kaj pri la subiĝo al ordonoj de 
Anglujo, subtenanta Germanlandon kaj bolŝevikojn. Tiu- 
tempe helpis nur Francoj kaj certagrade Hungaroj, sendis 
oficirojn kaj havigis municion... Francaj strategiistoj konsi- 
lis cedi malantaŭ Wisła. Tamen Pilsudski malatentis la 
konsilon. En la senekzemple malfacilaj tagoj li ne perdis 
trankvilan staton kaj konsideron. Li ne lamentis, nek males- 
peris, sed li laboris kun superhoma energio. Li elektis el de- 
moralizitaj per la reveno vicoj pli fortajn, plej parte legio- 
najn batalajn unuojn, kunigis ilin kaj dislokigis tiamaniere, 
ke ili formis kaptilon, en kies internon ĉiam pli profunden 
eniris kuraĝintaj dank'al facila venko ruĝaj militistaroj. Li 
prepariĝis ĝustamomente ataki elflanke, por ringfermi mala- 
mikan armeon. Tamen malobeo kaj timemo de certaj korpu- 
sestroj plirapidigis la atakon. La 13-an de aŭgusto Pilsud- 

ski mem plenumis gloran atakon flanke de Wieprz, kiu libe- 
rigis Warszawa n de bolŝevika masakro kaj disbatis rusan 
armeon. 'Tamen ĝia parto, dank'al malbezona plirapidigo 
de genia manovro, sukcesis eliĝi el la kaptilo kaj Pilsudski 
estis devigita refoje ĉirkaŭi kaj detrui ĝin apud (Grodno. 
Post la venko la malnobluloj, kiujn forlasis jam la timo, 
rekomencis intensan agitadon kontraŭ Pilsudski, inversigante 
ĉiujn leĝojn, eĉ la konstitucion de Pola Respubliko kaŭze de 
la timo antaŭ la forto kaj genio de tiutempa Ŝtatestro. Ili de- 
ziris la antaŭan Polujon, Polujon de privilegioj kaj partioj; 
Pilsudski komprenis, ke resti kiel forta kaj sendependa Ŝtato, 
povas nur nova Polujo, justa, humana, nuntempa, kun forta 
registaro, bazita sur ĝusta Sejmo. 

Sed la pola socio ankoraŭ ne maturiĝis por grandaj pro- 
blemoj, pri kiuj pensis Piłsudski, ĝi restis pasiva dum la ba- 
talo de malindaj „infanoj de la mallibereco“ kontraŭ dufo- 
ja Liberiginto de Polujo. Piłsudski ne volis plu esti „pentri- 
ta reprezentanto“ de la malpaciĝinta nacio. Li rifuzis la 
kandidatecon de Respublika Prezidanto kaj starigis kandida- 
tecon de St. Wojciechowski. Tamen popolaj partioj subtenis 
elekton de Gabrjel Narutowicz, ankaŭ amiko de Pilsudski. 
Lia tragika fino el mano de fanatika konfesanto de malami- 
kaj al Pitsudski devizoj, kaj sekve senpuna krimglorigo de 
multnombra parto de pola socio, malfermis nur la okulojn 
de Pilsudski al senfina falo de kolektiva pola animo. Spite 
al lia volo montriĝis, ke la homa malnobleco estas, kiel abi- 
smo, senfunda, se ne finos ĝin dura, severa kaj punanta ma- 
no. Tamen li opiniis, ke ankoraŭ ne venis la tempo por de- 
cida ago. Li foriĝis do al hejma kvieta rifuĝejo en Sulejó- 
wek, malriĉa kiel Aristido, modesta kaj alpaŝebla, kiel Ati- 
lio Semanto, pura kaj nefleksebla, kiel Regulo... 

Kvankam la Sejmo dekretis per sia rezolucio, ke „Marŝalo 
Pilsudski bone meritis al la Patrujo“ — la kalumnioj kaj 

atakoj de kontraŭuloj de Piłsudski ne silentiĝis. Kontraŭe, 
ili senbridiĝis kun ankoraŭ pli granda forto, certaj pri sen- 
puneco, ĉar ĉirkaŭ politika gvidilo de Pola Ŝtato troviĝis 
liaj plej fanatikaj konraŭuloj, malgrandaj homoj, kun gran- 
daj ambicioj, de mezvalora intelekto kaj senigitaj de talenta 
fajrero. Inter ili komencis gvidadi malhonestaj spekulaciistoj, 
fiskoŝtelistoj, profesiaj „perfiduloj“, spionoj kaj denuncan- 
toj de samlandanoj en tempo de la konkiraj registaroj... 


Morala putreco per larĝa ondo disfluis sur la supraĵo de 
nia vivo, estigante neaŭditan korupcion en ĉiuj sferoj. — 
Marŝalo Pilsudski observis ĉion atente de sia kvieta rifuĝejo, 
sed ankoraŭ ne implikiĝis en la okazofluon. 


— „Pola animo devas maturiĝi kaj venki sin mem... Tio 
estas malrapida proceso! Oni devas havi paciencon... Plibo- 
nigo de niaj moroj devas esti pagota per malfacilaj kaj do- 
loraj eksperimentoj... Estas neniu alia vojo! Plej flamigaj 
predikoj, plej saĝaj rezonadoj, plej severaj ordonoj atingos 
neniun celon... La afero estas jena, ke la eksteraj malamikoj 
permesu trankvile plenumiĝi al la instruiga proceso!“... — 
konvinkigis Marŝalo Pilsudski siajn malpaciencajn amikojn. 

Se la Marŝalo faris iam ajn la erarojn, ili estis eraroj de 
la altvalora kaj nobla animo, kiu laŭ sia mezuro estimis pli 
la homojn, ol ili estis indaj. 

Tamen kiam la korupcio ekminacis serioze al la sano, tu- 
teco kaj lerteco de la armeo, tiutempa sola bazo de nia sen- 
dependeco, kiam la polaj fikutimoj de iamaj magnataj fami- 
lioj, renaskiĝintaj en la partieco kaj sejmokratismo, mal- 
permesis krei kapablan administracion kaj fortan regista- 
ron — tiam Marŝalo Pilsudski forlasis sian filozofian sin- 
detenon kaj ekestris la renaskiĝan movadon de nova Polujo. 
La 12-an de majo 1926 j. okazis tritaga sanga batalado sur 
stratoj de Warszawa. La adeptoj de Pilsudski venkis. Jen 

kion deklaris la Marŝalo al reprezentantoj de la gazetaro 
nokte de 12-a al 13-a de majo: 

-— „Mi ne povas paroli longe, mi estas tre laca fizike, same 
kiel morale, ĉar, kiel kontraŭulo de perforto, kion mi pruvis 
dum la plenumado de Statestra ofico, mi kuraĝis post longa 
batalo kun mi mem, je la fortoprovo kun ĉiuj konsekvencoj. 

Tutan vivon mi batalis por la valoro de tio, kion oni no- 
mas imponderabilia: kiel honoro, virto, kuraĝeco, kaj ĝene- 
rale internaj ecoj de la homo, sed ne por klopodi pri la pro- 
pra profito. aŭ pri la profito de la plej proksima ĉirkaŭan- 
taro. 

En la ŝtato ne povas esti tro multe da maljusteco rilate al 
tiuj, kiuj oferas sian laboron por la aliaj, ne povas esti en la 
ŝtato — se ĝi ne volas iri al pereo — tro multe da mal- 
virto!“ *). 

Aliloke li diras kaŭze de tio: 

— „La lasta momento, kiu decidigis min, estis fondiĝo de 
la registaro, kiu rememorigis min pri la malmemorinda regi- 
staro, kaŭze de kiu mi eksiĝis de la ŝtatservo, ne dezirante 
per mia nomo kaj servo subteni homojn, kiuj, laŭ mia opi- 
nio, partoprenis en la plej grava krimo, plenumita je Pol- 
lando — en la mortigo de La Prezidanto de la Respubliko, 
Gabrjel Narutowicz, mia persona amiko. La tiurilata senpu- 
neco antaŭjuĝis ĉiurilatan daŭran senpunecon“. ?). 

Tuj post la venko Marŝalo Pilsudski alpaŝis al restarigo 
de ordo kaj al leĝigo de la revolucio. Li decidis tuj kunvoki 
la Nacian Parlamenton. 

— „Kompreneble, ke tiamaniere mi trompis multajn, aten- 
datajn de mi esperojn kaj mi rezignis de tiel facila en la 
i TN Piłsudski 1926 — 1929. „Paroladoj, Artikoloj“ kolektitaj kaj 
preparigitaj por presado de Antoni Anusz kaj Wł. Pobóg-Malinowski, 


1980 j., p. 25. 
2) Ibid. „1926 — 1929*, p. 30. 

ekkrioj formo, kiel diktatoreco de unu homo. 
ris ĝin plenkonsidere kaj decidkonscie, malgraŭ, ke mi fidas 
al miaj fortoj kaj al mia interna valoro. Kaj mi agis tiel, por 
ke oni dekutimiĝu ĉe ni en Polujo troŝarĝi nur unu homon, 
malvolonte helpante lin poste, sen havigado de ĉiutaga so- 
lida laboro al multnombraj homoj, nepraj por reformi la 
kutimojn, cetere tiel forte kritikatajn en la tuta ŝtata apa- 
rato“ *). 

Pola partieco, privata profitemo kaj kverelo ricevis en 
1926 j. severan lecionon, la sejmokratismo estis bridigita, la 
kompetenteco de la Prezidanto — plifortigita, la fisko ordi- 
gita kaj ekvilibrigita. Tuj kreskis la eksterlanda konfido al 
Polujo, kiu evidentiĝis en la tuja kursaltiĝo de polaj akcioj 
sur Eŭropaj kaj Amerikaj borsoj. 

Sed la malnovaj historiaj fikutimoj ne facile mortas. En 
la Sejmo de 1928 j. komenciĝis ardega batalo inter la antaŭaj 
partioj kaj Senpartia Unuiĝo por Kunlaboro kun la Regista- 
ra (S. U. K. R. — pola mallongigo: B. B. W. R.), kiu akiris 
en elektoj de 4-a marto gravan nombron de 122 senditoj kaj 
kreis fortan parlamentan klubon. Ĝia gvidanto estis Walery 
Sławek, malnova, sperta kunlaboranto de la Marŝalo, homo 
de senriproĉa nobleco kaj forta karaktero. Kuniĝintaj forto- 
streĉoj de la dekstraj kaj maldekstraj partioj sur Sejma tere- 
no kaj grandega, ĉiurimeda agitado en la tuta lando kaj eks- 
terlande, minacis per seriozaj ekscesoj kaj per malplifortigo 
de la Stato. Multaj homoj de la adeptaro de Marŝalo Piłsud- 
ski turnis sin al li kun peto fini la minacan demagogion kaj 
interkonsente kun Prezidanto Ignacy Mościcki ŝanĝi la kon- 
stitucion, konforme al bezonoj de la tempo kaj forigante sen- 
fruktan kaj danĝeran batalon por la partiregado ?). 

A) Ibid. „1926 — 1929“, p. 34. 

2) Mi havis tiusencan memorindan interparolon kun la Marŝalo en 

Sulejówek en aprilo 1930 j. 

gi — oni devas tiusence ŝanĝi la konstitucion“ — ilia gu- 
mentis. Tamen la Marŝalo ne konsentis apliki la forton kaj 
alprenis la elektojn. 

— „Polujo devas diri, kion ĝi volas! Ĝi elektos bone — 
pliboniĝos, ĝi elektos malbone — suferos! Tiamaniere la na- 
cio lernas prudenton!“ 

La elektoj de 1930 j. havigas al. S. U. K. R. tiel grandan 
superecon (240 senditoj), ke de nun sejma laboro povis jam 
ruliĝi sur normala vojo. Pola Registaro atingis unuafoje 
konstantan plimulton en la parlamento. Ĝi estis grandega 
venko de prudenta kaj antaŭenvida politiko de Marŝalo Pił- 
sudski, kiun timigis aŭ malĝustvojigis nek atencoj je lia vivo, 
nek ĵetataj sur lin kalumnioj, nek minacoj de revolucio... 

Rigardante la kliniĝintan, elĉerpitan staturon kaŭze de 
granda fortostreĉo de la laboro kaj volo, oni havas impre- 
son pri iu koloso, kiu dum longaj jaroj portegis kaj ĉiam 
portegas grandegan, superhoman ŝarĝon. Komence la forto- 
streĉo uzita estis por forigi la tombejan platon desuper la 
vive enterigita Patrujo. Sekve oni devis elkonduki la na- 
cion, alkutimiĝintan al mallumo kaj sufokiga aero de ia 
mallibereco, al suno kaj sur ondojn de libereco... Senenergia 
korpo de la nacio sentis doloron de tiu ĉi ŝanĝo, longe tuŝan- 
taj vundoj, alkutimiĝintaj al premegantaj katenoj, rezultigis 
subitajn, senpripensajn ekmovojn... La vartisto de la Patrujo 
estis atakata kaj ofendata de la samlandanoj, senkonsciaj 
dank'al ekblovoj de la libereco kaj subita situaciŝanĝo... 

Tamen Marŝalo Pilsudski ne ĉesas gardi plu la sekurecon 
kaj sanon de la nacio, malrapide resaniĝanta, konforme al 
morala ordono, ĵetita al si kaj al siaj soldatoj en la glora 
alvoko de 22.V.1926 j.: 

— „Estas severa kaj fiera vero pri la militistoj. Ni ĉiuj 
havas unu komunan fratinon, regantan nian soldatan labo- 

dros la Dia Oj Similajn servojn plenumas neniu alia, 
krom ni, militistoj. Tiaj ni estis, kiam ni prenis iam sur 
niajn ŝultrojn malfortetan kaj tremantan Pollandon, por re- 
doni ĝin al la samlandanoj post lacegoj kaj venkoj forta kaj 
certa de vivo. Sed, ve, ni vidas ĝin en ĉiamaj disputoj kaj 
kvereloj, en iu regadvolupto de unuj super aliaj. Kaj kiam 
ĉirkaŭ ni furiozas partia kverelo kaj envio, kiam tremskuiĝas 
la malamo kaj ekscitiĝas la landparta malinklino, estus mal- 
eble, ke la militisto restu trankvila. 

Kaj tamen mi volas esti certa, ke neniu alia ol la pola sol- 
dato vekiĝos unua, unua alpaŝos al interkonsento kaj frateco. 
Pensu do neniu malamiko, aŭ kontraŭulo, ke li povos trovi 
nian teron sendefenda. Ni ekstaros, kiel ĉiam, unu apud 
alia, por oferi la vivon al la Patrujo, kaj rememoro pri la 
maja militado en Warszawa, pri la bataloj, kiujn ni kondu- 
kis inter si, ne disigos nin, sed kunigos nin tiutempe, kiel 
rememoro pri la pasia konflikto inter la amantaj sian fami- 
lion fratoj...“ 

— Por la tutaĵo de la limoj kaj por la sendependeco de 
Pola Ŝtato mi estas respondeca antaŭ miloj de soldatoj, pe- 
reintaj je mia ordono por konkiri ilin. Tial en la okazo, se la 
ekzistado de la Respubliko estus ekminacita, mi defendos 
ĝin ĉiurimede antaŭ ĉio kontraŭ ekstera malamiko... Rilate al 
internaj aferoj, mi opinias, ke la Poloj mem devas lerni regi, 
ĉar mi ne estas eterna kaj mi mem ne povas plenumi ĉion. — 
diris Marŝalo Pitsudski en Kunveturo de la Legionanoj en 
Lublin. 

Supozeble tiukaŭze, foriĝinte de la estra regado, la Mar- 
ŝalo retenis por si la oficon de Militministro kaj gvidadon 
de eksterlandaj aferoj, kiel senpere koincidanta kun la de. 
fendo de la Ŝtato kontraŭ eksteraj malamikoj. Cetere la po- 
tenca rebrilo de la Marŝalo kuŝiĝis sur ĉiuj aferoj kaj okazin- 

taĵoj de nuntempa Pollando. Ĉiu de socialaj kaj politikaj 
agantoj, eĉ ekster lia adeptaro, devis senĉese senti sur si aglan 
ekrigardon de la grizaj okuloj de la Marŝalo, esplorantaj lin 
el-sub la arbustaj brovoj. Militistoj kaj edukitoj de la 
Marŝalo malkaŝe konfesis, ke ili ĉiam vidas antaŭ si lian 
saĝan, penetran, plenan de riproĉo aŭ de laŭdo rigardon, 
kiu direktas iliajn agojn, kiel pinglo de la kompaso. 

Lastatempaj gvidantoj de la Ŝtato, ministrarestroj: Wale- 
ry Sławek, Aleksander Prystor, Janusz Jedrzejewicz, kiuj 
efektivigis la plej gravajn reformojn kaj laborojn, ofte dum 
longaj monatoj ne vidis la Marŝalon, kaj tamen ili agadis 
konforme al liaj intencoj, ĉar ili apartenis al malnovaj, 
longjaraj kunlaborantoj de la Marŝalo, kiujn penetris lia 
spirito kaj opinio. 

Tiuj ĉi opinioj de Marŝalo Pilsudski, lia respekto al for- 
tostreĉoj de la volo, lia aprobo al laboremo, plenumemo kaj 
sinofero, lia estimo al justeco kaj honorsento, kaj super ĉio 
lia kredo al moralaj fortoj de la homo, kapablaj venki plej 
grandajn malhelpojn — malrapide penetras ĉiam pli efike 
kaj pli profunde en la internon de la nacio, malrapide libe- 
riĝanta de rememoroj pri la turmentiga milito kaj jarcenta 
mallibereco. 

Vere diris unu el la ministroj kaj konsente konfirmas tion 
eksterlandaj observantoj de nia vivo, ke en nunaj tempoj, 
kiam la nacioj serĉas savon de siaj embarasoj en la transdo- 
no de la regado al manoj de la „diktatoroj“, ni, Poloj ne 
bezonas eksperimenti tion, ĉar: „ne de hodiaŭ ni povis ariĝi 
apud la aŭtoritatulo, kreskinta el neelĉerpeblaj meritoj rila- 
te al la nacio kaj Ŝtato en daŭro de la pasinta periodo de nia 
historio, apud la aŭtoritatulo, kiu de la unua momento de la 
renaskiĝo de la Respubliko estas centro de kristaligo de pola 
ŝtata penso kaj efektiva reganto de animoj en la nacio. La 
ekzisto de tiu ĉi morala potenca aŭtoritatulo liberigas nin 

de nepreco krei registaran autoritaton en ĝia radikala formo, 
ĉiam do dolora, ĉar ligita kun la devigo“ *). 

Sub la influo kaj laŭ la indikoj de Marŝalo Pilsudski oni 
alpaŝis tuj post la maja revolucio (1926) al unu el plej gra- 
vaj reformoj en nia komuna vivo, al plibonigo de nia mal- 
taŭga marta konstitucio, aperinta en tempo de plej akraj 
internaj bataloj kaj partiaj registaroj. Post tri jaroj de in- 
tensa laboro de Konstitucia Komisio, sub gvidado de estinta 
justecministro Stanislaw Car kaj kun partopreno de multaj 
eminentaj juristoj, estis komponita teksto de nova konstitu- 
cio, prezentita en Sejmo kaj voĉdone akceptita la 26-an de 
januaro 1934 j. Ĝi pligrandigas evidente la kompetentecon 
de la Registaro kaj Prezidanto de la Respubliko. Laŭ 12-a 
paragrafo Prezidanto de la Respubliko: 

a) nomigas laŭ sia opinio kaj revokas prezidanton de 
Konsilantaro de Ministroj, kaj je lia propono nomigas kaj 
revokas ministrojn, 

b) kunvokas kaj dislasas la Sejmon, tamen la dislaso de la 
Sejmo antaŭ paso de kadenco postulas kaŭzindikon, 

c) decidas malfermon, prokrastigon kaj fermon de Sejma 
kaj Senata kunsido, 

d) estas estro de militfortoj, 

e) reprezentas ekstere la Ŝtaton, akceptas reprezentantojn 
de fremdaj ŝtatoj kaj elsendas reprezentantojn de Pola 
Ŝtato, 

f) decidas pri la milito, paco, 

g) faras kaj konfirmas kontraktojn kun aliaj ŝtatoj, — 
tamen la kontraktoj komercaj, doganaj, konstante ŝarĝantaj 
fiskon de la Ŝtato aŭ entenantaj devigojn al surmeto de no- 
vaj impostoj por la civitanoj, aŭ kaŭzantaj limŝanĝon — 


1) Sejma parolado de ministro Br. Pieracki la 10-an de februaro 
1934 j. 

postulas antaŭ konfirmo la konsenton de ambaŭ leĝdonaj 
ĉambroj, esprimitan en la konstitucio, 

h) okupigas ŝtatajn oficojn al li rezervitajn. 

Al la Sejmo la nova Konstitucio (26-a par.) lasas jenajn 
rajton: 

a) starigi proponon pri voto de la malfido al Regitaro; 

b) alvoki ministrojn al konstitucia respondeco; 

c) interpelacii la Registaron; 

d) ĉiujaran aprobon de ŝtata budĝetfermo kaj absoluto- 
rian aljuĝon al Registaro; 

e) plenumon de kontrolado de Statšuldoj. 

Regado de la Ŝtato ne apartenas al la Sejmo. 

27) La Sejmo konsistas el senditoj, elektitaj en universala, 
sekreta, egalrajta, senpera kaj proporcia voĉdonado. 

Kadenco de la Sejmo daŭras kvin jarojn. 

Novajn elektojn ordonas Prezidanto de la Respubliko en 
tridektaga daŭro de dislaso de la Sejmo. 

Voĉdonado okazos ne pli malfrue, ol post 60-a tago de- 
post ordono de elektoj. 

En voĉdonado ne partoprenos la militistoj, apartenantaj 
al mobilizita parto de la armeo aŭ militŝiparo. 

28) Ĉiu civitano rajtas elekti sen diferenco de la sekso, kiu 
antaŭ la tago de elektordono estas 24 jaroj aĝa kaj posedas 
civil - kaj civitanrajtojn. 

Esti elektata rajtas ĉiu civitano, posedanta elektorajton 
kaj 30 jaroj aĝa. 

Organizaĵo de pola Senato estas sola en sia speco kaj di- 
ferencas fundamente de senatoj en tuta mondo. Jen estas 
difinantaj ĝin paragrafoj: 

34) Senato estas Stata Organo, respegulanta volon de plej 
aktivaj elementoj en konstruado de komuna bono. 

La Senato, kiel dua leĝodona ĉambro, konsideras bud- 
ĝeton kaj leĝojn, deciditajn de la Sejmo. 

Super tio la Senato, same kiel la Sejmo, kvankam sen ini- 
ciat-rajto, partoprenas decidadon pri sekvantaj aferoj: 

a) pri voto de la malkonfido por la Registaro, 

b) pri leĝoj, redonitaj al la leĝodonaj ĉambroj por re- 
konsideri ilin kaŭze de la veto, 

c) pri ŝanĝo de la konstitucio, 

d) pri forigo de la ordonoj, enkondukantaj esceptan staton. 

35) La Senato konsistas el 120 senatanoj, alvokitaj por 
sesjara periodo, en triono de la Prezidanto de la Respubliko, 
kaj en du trionoj per elekta vojo. Ĉiu-trijare cedas el ĉiu 
grupo duono de la senatanoj laŭ laŭvica alvoko. 

La Prezidanto de la Respubliko povas ĉiutempe ordoni 
renovigi la Senaton en ĝia plena konsisto. 

36) Elekti al la Senato rajtas civitanoj, kiuj estos konside- 
rataj per destinita regularformo kiel kondukantoj en laboro 
por komuna bono. 

Elektorajton al unua Senato post leĝfortiĝo de la Konsti- 
tucio havas civitanoj, distingitaj per „Virtuti Militari“ aŭ 
per „Kruco de la Sendependeco“. 

La rajton plenumi la senatoran mandaton havas la civita- 
poj, posedantaj rajton esti elektataj al la Sejmo. 

La senatora titolo estas dumviva. 

Senatoro povas esti realvokita al plenumado de la manda- 
to. La mandatoj de senatoroj finiĝas en la tago de alvoko 
de iliaj sekvantoj. 

Inter nun voĉdonita konstitucio kaj la konstitucio de 3-a 
Majo 1791 j. ekzistas certa simileco. La sama celado al altigo 
de la prestiĝo de ĉefa Registaro sur konvenan nivelon, la sa- 
ma deziro plifortigi la plenumeblecon de la Registaro, la sa- 
ma zorgo pri la civitanaj virtoj de la regantoj kaj rega- 
toj. Tiam oni penis tiamaniere limigi la egoistan ludon de 
magnataj familioj, nun oni celas la moderigon de partiaj 
trompadoj same blindaj, egoistaj, malrespondecaj kaj mina- 

caj por la Ŝtato. Efektivigi la konstitucion de la 3-a majo 
malpermesis la „Targowica“ kaj akompanantaj ĝin disparti- 
goj. Polujo de XVIII jarcento ne havis homon, kiu antaŭ- 
vidus la „Targowican“ kaj scius ĝin sukcese forigi. Polujo 
de XX. jarcento trovis tiun homon en Józef Pilsudski. Li ne 
nur liberigis Pollandon, sed reevitigis ĝian pereon, kaj sek- 
ve puŝis ĝin sur vojon de ekonomia kaj politika potenco. 

Ni venke travivas la tutmondan krizon. La kunuloj kaj la 
malamikoj lernas nin estimi! Kaj kio estas pli grava en ni- 
mem kreskas la sento, ke ni fariĝas grava internacia fakto- 
ro — apogilo de monda paco. 

Ne ekzistos plu la mondaj buĉadoj, terurigaj ruinaĵoj, so- 
vaĝeco de la homaro kaj invado de novaj barbaroj, se Pol- 
lando estos potenca, ĉar Polujo, simile al la mondo, bezonas 
la pacon por feliĉo kaj disvolviĝo. 

La forton de pola brako gardas kaj instruas siajn samlan- 
danojn pri la kapableco de memregado — Józef Pilsudski. 

Enkorpigita en Li, saĝa, antaŭvida Boneco estas la plej al- 
ta esprimo de la homaro, ĉar ĝi celas la plimalgrandigon de 
la sufero en la tutmondo, kio estas la plej alta tasko de La 
Homo. 

KOMENTARIOJ 


WACLAW SIEROSZEWSKI, fama pola verkisto, unua Prezidanto de 
pola Literatura Akademio—nask. 1858. En 1878 j. li estis malliberigita pro 
politika laborista agado kaj ekzilita al Jakuck en Siberio. Pro sia scienca 
laboro pri la Jakutoj li estis premiita de la Petersburga Geografia Socie- 
to kaj dank'al ĝia penado — amnestiita. Amnestiita li revenis hejmen; 
en 1902/3 jj. li vojaĝis al Japanujo por studi Ajnan genton; en 1905, 
dum polaj liberecaj movadoj, li estis arestita, tamen li sukcesis forkuri 
eksterlanden. En 1914 j., 56 jaroj aĝa, li aliĝis al ulana taĉmento de 
Belina (vidu malsupre). Post milito li vojaĝis al polaj elmigrintaj cen- 
troj en Ameriko kaj Francujo. S. estis iama prezidanto de la Postmilita 
Pafista Asocio, kaj ĝis 1931 — prezidanto de la Profesia Asocio de Polaj 
Literaturistoj. En 1933 li estas elektita prezidanto de novfondita Pola 
Literatura Akademio. 

Waclaw Sieroszewski estas unu el la plej famaj reprezentantoj de 
egzotika verkado en Polujo. Oni komparas lin al Kipling daj Loti, tamen 
li diferencas de ili, memstare disvolvigante sian talenton. Lia verkado 
estas senpere ligita kun la vivo kaj ĝi elkreskas el la vivo. Krom la 
denaska humaneco, esceptaj kondiĉoj de l'ekzistado, en kiuj S. komen- 
cadis sian literaturan verkadon, postlasis signon sur interrilatoj de l'ver- 
kisto al la objekto, distingante lin de ĉiuj ceteraj egzotikaj verkistoj en 
Pollando. 

Sieroszewski ĉefe turnis la atenton al pejzaĝo, belege pentrante ĝin, 
kaj la tiea loĝantaro, en kiu li kapablis elserĉi parencan animon al tiu de 
kultura homo, por eltiri el ĝi bonege elsentitan psikologion de malamo, 
amo, sopiro, krimo, aŭ de senlima sinofero, personigitan en vivaj homaj 
unuuloj kun realismo de la naturalisto kaj kun precizeco de la scienca 
esploristo. En vico de lia verkaro plej valoraj estos ĉiam verkoj, apogi- 

taj sur liaj realaj travivajoj kaj rimarkoj dum la ekzila periodo. La 
tuta verkado de Sieroszewski estas penetrita de la feroa penso, kiun 
disvolis en li lia propra vivo, malfacila kaj plena de la sinofero al la 
ideo. 

VERKARO DE W. SIEROSZEWSKI: „Dek du jaroj en la lando de 
Jakutoj“ (1900) kaj „Koreo“ (1905) — ambaŭ sciencaj studoj; „Sur 
limoj de arbaroj“ (1894) — sub Kaŝnomo Sirko; „En la reto“ (1897) — 
ĝi enhavas la unuajn verkojn, skribitajn de 1884 dum ekzilo; „Risztau“ 
(1899); „Tagiĝo“ (1900) — ĝia plua eldono aperis sub titolo: „La fundo 
de l'mizero“, tradukita ankaŭ esperante de la konata stila majstro dr. 
Kazimierz Bein (Kabe); „Idaro“ (1901); „Ĥinaj rakontoj“ (1902); „Re- 
veno“ (1903); „Forkuro“ (1904) —sub kaŝnomo de K. Bagrynowski; 
„Al malproksima Oriento“ (1904); „Ol Soni-Kisan“ (1906); „El la mon- 
do“ (1909); „Geedziĝo“ (1909); „De ondo al ondo“ (1910); „Fabloj“ 
(1910); „Trankvila rifuĝejo“ (1913); „Noveloj“ (1914); „Beniowski“ 
kaj „Oceano“ (1916/17); „Jozef Pilsudski“ (1915); „Al la libereco“ V. I. 
„En la ungegoj“ V. II. — „Ĉenoj“ (1918/19); „Senfundaĵo“ (1921); 
„Bolŝevikoj“ (dramo, 1922); „Sur vulkanoj de Japanujo“ (1924); „Post 
la arktika zono“ kaj „Inter harkreskintaj homoj“ (1926); „La amo de 
Samuraj“ (1926); „Dalaj Lama“ (1927, du volumoj); „Sinjoro Twardost- 
Twardowski“ (hist. rak., 1930); „Cejlono“ (1930); „Soldataj indikoj“ 
(1920); „Defendo de la Patrujo“ (1921); „Marŝalo J6zef Pilsudski. Bio- 
grafio“ (1934, en jena esp-a traduko). Opa eldono de la verkaro de 
W. Sieroszewski aperis dum 1922 — 1926 jj. en 14 volumoj. 


Al paĝo 5. 

ZULOWO — vilaĝo, 22 km. okcidente de Święciany. 

SWIECIANY — distrikta urbo en Wilna vojevodujo. 

RIBELO DE 1863 J. — la glora pola nacia resurekcio kontraŭ rusa 
okupado. 

MURAV JEV M. M. (1796 — 1886) — nomata pendigisto, unu el plej 
severaj persekutanoj de Poloj kaj poleco. 

PROFETOJ — estis Mickiewicz, Slowacki kaj Krasinski, predikantaj 
sendependiĝon de Polujo. Plej grandaj polaj naciaj poetoj, konataj al 
esperantistaro en majstraj tradukoj de Antoni Grabowski. 

Al paĝo 6. 

ZMUDZ — litove Zamaitis, lando inter Orientprusujo kaj Kurlando. 

lama aparta pola distrikto. 

BRONISŁAW PIŁSUDSKI (1866 — 1918) — frato de la Marŝalo, 
etnografiisto kaj lingvisto. Punita je 15 jaroj de devigaj laboroj sur 
Saĥalin pro la atenco je caro Aleksandro III. 

Al paĝo 7. 

POBIEDONOSCJEV K. P. — rusa politikisto, ĉiopova konsilanto de 
du lastaj caroj. Severa reakciulo. 
Al paĝo 8. 

IGNACY DASZYNSKI, nas. 1866, — pola politikisto, kreinto de 
socialista partio, aŭstra kaj pola parlamentano. 
Al paĝo 9. 

„NACIA VOLO“ — ruse „Narodnaja Wolja“, rusa social-revolucia 
partio, aplikanta politikan teroron. 

DORPAT — estone Tartu, urbo en Estonujo. De 1582 ĝis 1625 ĝi 
apartenis al Pollando. 


Al paĝo 10. 
KIRENSK — urbo en Siberio. 
Al paĝo 11. 
TUNKA — siberia vilaĝeto. 
P. S. P. — Pola Socialista Partio — Polska Partja Socjalistyczna, 
P. P. S., fondita 1892 j. 
Al paĝo 12. 
„ROBOTNIK“ — „La Laboristo“ — iama sekreta revuo socialista, 


eldonata, redaktata kaj presata de Józef Pilsudski dum 1894 — 1900 jj. 
sur rusa okuptereno. 


Al paĝo 13. 
LIPNISZKI — malgranda urbeto en Wilna vojev. 
LODZ — nuna ĉefurbo de la sama vojev., okcidente de Warszawa. 


600 000 loĝ. Centro de pola teksta industrio. 

KRAKOW — iama ĉefurbo de pola Respubliko, nune vojev. 250 000 
loĝ. Jagiellona Universitato de XIV jc. Interesa historia urbo. 

REĜOLANDO — pole Królestwo, parto de Polujo iam okupita de 
rusoj. 

P. S. D. P. — Pola Socialdemokrata Partio — Polska Partja Socjal- 
Demokratyczna. 

GALICIO — de 1772 ĝis 1918 jj. krona lando de Aŭstrujo, kreita 
el la teroj, konkiritaj de Pollando dum la dispartigoj. 

Al paĝo 14. 

MANĜURIO — hodziaŭa Manĵu-kuo. 

„HISTORIAJ KANTOJ“ — verko de Juljan Ursyn Niemczewicz 
(1757 — 1841) pola poeto. 

Al paĝo 15. 

GRZYBOWSKI - PLACO — unu el multnombraj placoj en Warszawa. 
Al paĝo 17. 

„BEKOJ“ — kondukantoj. 

LWÓW — vojev. urbo en sudorienta parto de Pollando. 220 000 log. 
Universitato de Jan Kazimierz, fond. 1656. Politekniko. 

DUMO — de 1906 — 1917 rusa parlamento, kelkfoje dislasata kaj 
rekunvokata. 

Al paĝo 18. 

BEZDANY — vilaĝo en Wilna distrikto. 

KOŚCIUSZKO TADEUSZ (1746 — 1817) — fama pola nacia Beroù, 
Usona generalo, ĉefo de pola Nacia Armita Forto. Li batalis kontraŭ 
fremdlandaj okupintoj de Polujo. Post malsukceso de sia militado li 
forveturis en Usonon, kie li batalis por ĝia libereco kontraŭ Anglujo. 

1831, 1846, 1863 — jaroj de polaj naciaj resurekcioj kontraŭ la oku- 
pintoj. 

MALGRANDA POLUJO — teritorio kun ĉefurbo Kraków. 

JAN III SOBIESKI (1624 — 1696) — heroa pola reĝo, fama venkinto 
de Turkoj apud Vieno en 1663 j. 

Al paĝo 19. 

PAFISTA ASOCIO — sekreta pola militistara organizaĵo (pole — 
Związek Strzelecki), aganta sur aŭstra okuptereno. Kreinto — Józef Pil 
sudski. 

Al paĝo 920. 

KRONO — aŭstra mona unuo de 1892 j. 

„VERDLOJ“ — malnovaj kaj maltaŭgaj karabenoj. 

KIELCE — vojev. urbo, sudokcidente de Warszawa. 

BELINA — Wladyslaw Prazmowski, nask. 1888, regimentestro, kun- 
kreinto de pola kavalerio. 

Al paĝo 21. 

CHECINY — urbeto, 19 km. de Kielce. 

BRZEZINY — distr. urbo en vojev. Łódź. 

SOSNKOWSKI KAZIMIERZ — nask. 1885, nuna pola generalo, 
antaŭmilite — stabĉefo de la Pafista Asocio. 

KRZESZOWICE — vilaĝo, 26 km. de Krakow. 

TROJANOWSKI — Legiona Regimentestro. 

ĈEFA NACIA KOMITATO, Ć. N. K. — pole Naczelny Komitet 
Narodowy, N. K. N., — fondita en aŭgusto 1914 en Kraków, ĝi konsi- 
stis el reprezentantoj de ĉiuj polaj partioj en aŭstra okuptereno. 

NACIA KOMITATO, N. K. — pole Komitet Narodowy — fondita 
dum Granda Milito en Parizo de pola eimigrintaro. 


Al paĝo 24. 
BARANOWICZE — distr. urbo en Polujo, oriente de Warszawa. 
DOWBOR - MUSNICKI Józef, nask. 1867, generalo. Somere 1917 li 


estis nomigita korpusestro de Pola Ĉefa Militistara Komitato en Rusujo. 
Al paĝo 25. 

BOBRUJSK — distr. urbo, apud Berezina. 
Al paĝo 27. 

DEBLIN — pola fortikaĵo apud enfluo de Wieprz al Wisla. 

BESELER HANS (1850 — 1921) — prusa generalo, konkirinto de 
Antwerpeno en 1914 j. En 1915 — 1918 general-guberniestro de parto 
de Polujo okupita de Germanoj. 
Al paĝo 98. 

CIESZYN — Apudlima urbo, dividita inter Pollando kaj Ĉeĥoslo- 
vakujo. 

LUBLIN — malnova, historia pola urbo, nuna vojev. Universitato. 

RYDZ -ŚMIGŁY EDWARD — nask. 1886, generalo, Pafista Aso- 
ciano kaj Legionano, 1917/18 komandanto de P. O. W. Armeinspektoro. 

11 DE NOVEMBRO 1918 — tago de definitiva sendependiĝo de 
Pollando — reveno de Marŝ. Pilsudski el Magdeburg. 
Al paĝo 29. 

CURZON'A LINIO — orienta limo de Pollando, difinita per decido 
de la Plejalta Antanta Konsilantaro en decembro 1919 j. 

LOMZA — distr. urbo. 

BIALA SIEDLECKA — urbo. 
Al paĝo 30. 

SEJMO — Pola Parlamento. 

MORACZEWSKI JEDRZEJ — inĝ., politikisto, PPS-ano, aŭstra kaj 
pola parlamentano, kelkfoja ministro. 

PADEREWSKI IGNACY — mondfama pola muzikulo, majstro kaj 
komponisto, Nacia Komitatano en Parizo, iama ministrarestro. 


51 


4 


5 HT A 


Al paĝo 32. 

POZNAN — apud rivero Warta, vojev. urbo. 250000 loĝ. Univer- 
sitato. 

POMERANIO — pole Pomorze — malnova pola landparto apud 
Baltika maro kun granda moderna haveno Gdynia. 

GDANSK — germane Danzig. 

BELVEDERO — varsovia palaco, konstruita en suda parto de War- 
szawa por iama rusa Granda Princo Konstantin en 1823 j. Nuna loĝejo 
kaj laborejo de Marŝ. Pilsudski. 


Al paĝo 34. 

JAGIELLONA EPOKO — en la pola historio estis la plej glora 
periodo de Jagiellona litova dinastio sur pola reĝotrono (de 1386 ĝis 
1572). Fondis ĝin Władysław II Jagiełło, Granda Princo Litova. 

KRONO — Pola Respubliko. 

KIJEV — ukraine Kijv, pole Kijów — nuntempa ĉefubro de Ukrai- 
nujo. 

WISLA — Vistulo, plej granda pola rivero, fluanta meze de la lando. 
Al paĝo 35. 

RUĜA MILITISTARO — bolŝevika, komunista militistaro. 

Al paĝo 36. 

WIEPRZ — dekstra alflua rivero de Vistulo, sude de Warszawa. 

GRODNO — distr. urbo sur dekstra bordo de Njemen. 

STANISLAW WOJCIECHOWSKI — nask. 1869, la dua Prezidanto 
de Pola Respubliko. Konata kooperativisto. 

GABRJEL NARUTOWICZ (1865 — 1922) — la unua Prezidanto de 
Pola Respubliko en 1922 j. Mondfama scienculo. 

SULEJOWEK — somera ripozejo de Marŝalo Pilsudski. 

Al paĝo 39. 

SLAWEK WALERY — nask. 1876, Pafista Asociano, Legionano, 
Prezidanto de Ĉefa Estraro de la Asocio de Legionanoj. Kreinto de 
S. U. K. R. kaj ĝia prezidanto, en 1930/31 dufoja ministrarestro. 

IGNACY MOŚCICKI — nask. 1367, dr. inĝ., profesoro de Lwow a, 
Politekniko, fama scienculo-ĥemiisto, nuntempa Prezidanto de Pola 
Respubliko. 

Al paĝo 42. 

PRYSTOR ALEKSANDER — nask. 1865, pola politikisto, iama PPS- 

ono. Kelkfoja ministro, en 1931 ministrarestro. 

Al paĝo 45. 

„VIRTUTI MILITARI“ — milita ordeno, kreita de la lasta pola reĝo 
Stanistaw August Poniatowski en 1792 j. 

„KRUCO DE LA SENDEPENDECO“ — ordeno. 

KONSTITUCIO DE LA 3-a MAJO 1791 J. — alie „Registara Kon- 
stitucio“, akceptita dum kvarjara Sejmo, estis unua pola Konstitucio 
ĉn moderna signifo. 

Al paĝo 46. 

TARGOWICA — malgranda urbeto en distr. Human (Ukrainujo). 
Tie ĉi estis fondita en 1792 j. la konfederacio de polaj perfiduloj kon- 
traŭ la 3. maja Konstitucio. 

